







Skandinavisk UFO Information 

SUFOI er en forening, der har til formål at bidrage til 
opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, fore¬ 
drag og anden udadvendt virksomhed. 

Det er SUFOIs opfattelse, at de mange observations¬ 
beretninger udgør et vigtigt videnskabeligt forsk¬ 
ningsgrundlag. Da fænomenerne endnu er uopkla¬ 
rede, ønsker SUFOI ikke at fremhæve eller afvise no¬ 
gen bestemt teori om deres art eller oprindelse. 

Ved et UFO forstår vi: »Et uidentificeret flyvende ob¬ 
jekt, hvis væsentligste kendetegn er, at det selv 
efter en nøje undersøgelse, foretaget af kompetente 
forskere, ikke kan forklares som værende et kendt, 
naturligt fænomen.« 

SUFOI ledes af Repræsentantskabet 

Den daglige ledelse varetages af formanden og de to 
•næstformænd. 

Repræsentantskabet består af 1 repræsentant fra 
hvert af de til enhver tid etablerede områder i Skan¬ 
dinavien og de nedsatte arbejdsudvalg. 

SUFOI og »UFO-NYT« 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


ABONNEMENT bestilles lettest ved at indbetale med¬ 
lemskontingent (d.kr. 75,00 for året 1980) til Regn¬ 
skabskontorets gironr. 9 11 77 25; det kan også be¬ 
stilles på ethvert postkontor samt hos landpost¬ 
budet. 

Adresseændringer etc. bedes hurtigst muligt med¬ 
delt til SUFOIs Ekspedition, da denne fremgangs¬ 
måde har vist sig at give færrest fejl. 

En weekend i SUFOIs tegn... 

af Flemming Ahrenkiel 


I weekenden den 22.-23. marts afholdt SUFOI 
sit halvårlige Repræsentantskabsmøde, en 
begivenhed der traditionelt finder sted i 
marts og september, og hvor SUFOIs repræ¬ 
sentanter fra hele landet tropper op for at 
diskutere det forgangne halvårs aktiviteter 
og planlægge og fastlægge det kommende 
halve og hele års forløb. Repræsentantska¬ 
bets medlemmer omfatter 24 personer, der 
hver har sit daglige arbejdsområde i SUFOI, 
og som ved disse halvårlige møder bl. a. giver 
et referat af, hvad der er set og sket på deres 
område siden sidste møde. Sammensætnin¬ 
gen af Repræsentantskabet fremgår også af 
listen på omslagets inderside i alle numre af 
UFO-NYT. Som en orientering for UFO-NYTs 
læsere skal der i det følgende gives et kort¬ 
fattet rids af nogle af de ting, der blev be¬ 
handlet netop denne weekend. 

Organisationsforhold: 

Ved det forrige Repræsentantskabsmøde i 
efteråret ’79 blev der bl. a. vedtaget en ar¬ 
bejdsmæssig omstrukturering af SUFOI — 
nærmere omtale heraf findes i UFO-NYT nr. 
6/79 — og da SUFOI ligesom andre forenin¬ 
ger har et sæt vedtægter, måtte denne æn¬ 
dring i struktur også medføre ændringer i de 
gældende vedtægter, og vedtagelse af disse 
ændringer var et af mødedagenes punkter. 
Ligeledes sker der løbende en række ting og 
sager i en organisation som SUFOI, som 
kræver stillingtagen og vedtagelser, og et an¬ 
det af dette mødes punkter var en oversigt 
over og gennemgang af de sidste 5 års ved¬ 
tagelser — store som små — for at få kon¬ 
stateret, hvilke beslutninger der var blevet 
ført ud i livet, var blevet uaktuelle eller som 
trængte til en afpudsning og/eller nyvurde¬ 
ring. 

Rent praktiske ting hørende til den daglige 
arbejdsgang bliver ligeledes diskuteret ved 
sådanne møder. Denne gang bl. a. en fast¬ 


læggelse af, at SUFOIs officielle postadres¬ 
se — såvel overfor henvendelser fra indlan¬ 
det som fra udlandet — skal være vor post- 
boxadresse. Specielt overfor vore kontakter 
i udlandet er en sådan omlægning en meget 
langsommelig affære — fra det meddeles 
udlandet til det virker i praksis. Tidligere har 
Formandens adresse været den, der anvend¬ 
tes ved udlandskontakten, og da SUFOI har 
jævnlig brevkontakt med mere end 60 organi¬ 
sationer over hele verden, kan det måske 
give en fornemmelse af, hvor lang tid der 
kan gå, før en sådan ændring slår igennem. 

Et væsentligt punkt på forårsmødets dags¬ 
orden var også valgene til poster i Repræ¬ 
sentantskabet. Vi måtte tage afsked med 3 
medlemmer — af gammelkendte årsager 
som stigende arbejdspres på job og ringere 
tid til overs til UFO-arbejde. Det var Jens 
Mikkelsen — repræsentant for Vestsjælland 
— hvis post indtil videre vil være ubesat, 
Carsten Jørgensen — duplikafdelingen — 
hvis arbejdsområde efter hans fratræden 
bliver nedlagt, da vi i de sidste år i større og 
større udstrækning har benyttet fotokopie¬ 
ring og offset fremfor duplikator. Endelig 
måtte vi tage afsked med Carsten Hede¬ 
gård’ Pedersen — CHP — der siden midt i 
halvfjerdserne har været aktivt medlem i Re¬ 
præsentantskabet med bl. a. SUFOIs Rap¬ 
portcentral som arbejdsområde. Det er altid 
trist at skulle sige farvel til gode medarbej¬ 
dere, men vi må i denne situation trøste os 
med, at Repræsentantskabet ved samme 
møde blev suppleret med 2 nye ansigter. 
Den ene er Jørgen Bengtvig, der har påtaget 
sig opgaven at styre SUFOIs arkiv, specielt 
holde styr på og registrere alle de tidsskrifter, 
som SUFOI løbende modtager fra udlandet. 
Den anden nyindvalgte er Kim Møller Hansen, 
der blev valgt til repræsentant for Lolland- 
Falster området. Vor mand i Nakskov — Ole 
Henningsen i Efterforskningsafdelingen — 

Jørgen Kim Møller 

Bengtvig Hansen 


har længe ønsket at blive lettet for noget af 
sin arbejdsbyrde (han var både repræsen¬ 
tant for Lolland-Falster samt leder af Efter¬ 
forskningsafdelingen) for herved at kunne 
få mere tid til vore forskningsprojekter — og 
dette er hermed lykkedes. Vi ønsker begge 
nyvalgte velkommen i Repræsentantskabet. 

Økonomi: 

Et punkt, der altid følges med interesse ved 
disse halvårlige møder, er den økonomiske 
status for SUFOI samt fastlæggelse af bud¬ 
getter. SUFOI har forskudt regnskabsår, dvs. 
årsregnskabet foreligger først efter juni må¬ 
ned, men da det er af vital betydning hele 
tiden at have check på økonomien, foregår 
der ved forårsmødet bl.a. budgetkontrol for 
det løbende regnskabsår samt budgetlæg¬ 
ning for det næste regnskabsår. 

Der skal véere styr på pengene, bl. a. fordi 
hovedparten af indtægterne kommer ved 
årsskiftet, hvor fornyelserne på UFO-NVT 
indløber, mens udgifterne løber jævnt over 
hele året. At det ikke er småbeløb, der ad¬ 
ministreres, kan bl. a. illustreres med, at de 
ind- og udgående pengestrømme i løbet af et 
år hver især når op over kr. 200.000. De fleste 
læsere forestiller sig nok, at det ikke er bil¬ 
ligt at fremstille UFO-NVT (det koster næsten 
100.000 kr. om året), men kun få tænker på, 
at alene udsendelsen af bladet til abonnen¬ 
terne koster mere end 17.000 kr. om året. 
SUFOI er også momsregistreret, og en 


momsregning fra det danske toldvæsen på 
over 10.000 kr. ser vi også af og til. Vi har en 
stram økonomi — hvem har ikke det i disse 
tider? — men det går da. Men de nævnte 
beløb kan måske sætte ordene lidt i relief, 
når vi fortæller vore læsere, at SUFOIs ene¬ 
ste indtægter stammer fra UFO-NYT-abon- 
nenter og materialesalg samt gavmilde læse¬ 
res bidrag (EDB/teknisk Fond) og at vi der¬ 
for er meget glade for at se nye abonnenter, 
der kommer til på bl. a. gamle læseres op¬ 
fordringer og anbefalinger. 

Samarbejdsaftaler: 

En af de mere spændende ting, der var på 
dette forårsmødes program, var et oplæg til 
samarbejde på UFO-rapport-området mellem 
de tre UFO-organisationer, der i dag findes 
herhjemme. Der har indenfor de sidste par år 
udviklet sig samarbejde mellem organisa¬ 
tioner på tværs af landegrænser — også mel¬ 
lem SUFOI og en del udenlandske organi¬ 
sationer — så et samarbejde indenfor lan¬ 
dets grænser på et af de vigtigste felter 
indenfor UFO-forskningen forekommer me¬ 
get relevant. 

SUFOI har faktisk indenfor de sidste man¬ 
ge år været den eneste UFO-organisation 
herhjemme, der virkelig har lagt vægt på ind¬ 
samling og bearbejdning af UFO-rapporter. 
Landets to andre organisationer — FUFOS 
(Frit UFO Studium) og IGAP (International 
Get Acquanted Program) — har dyrket an¬ 
dre interesseområder, og fællestræk for de 
tre organisationer har været få. Interessen 
for de muligheder, et godt rapportmateriale 
giver — især mht. bearbejdnings- og forsk¬ 
ningsmuligheder — har imidlertid for alle tre 
organisationer været stærkt stigende i løbet 
af de sidste 1-2 år, og trods de modsæt¬ 
ninger, der tidligere har været mellem de 
tre, fandt man det gavrrligt for UFO-sagens 
videre udvikling i Danmark, hvis et samar¬ 
bejde på rapportområdet kunne opnås. Fler- 
ved kunne rapportarbejdet effektiviseres, 
overlap kunne undgås, og der kunne mobili¬ 
seres større ressourcer. En arbejdsgruppe 
bestående af en repræsentant fra hver orga¬ 
nisation havde derfor i løbet af foråret 1980 
arbejdet sig frem til en aftaleudformning, der 
proforma var tiltrådt af de tre organisationer, 
men den endelige tiltrædelse for SUFOIs 

vedkommende skulle ske ved Repræsentant¬ 
skabsmødet her i marts. 

Trods arbejdsgruppens grundige forarbej¬ 
de faldt aftale-udkastet ved den afgørende 
afstemning. Aftalen omfattede såvel samar¬ 
bejde om det fremtidige rapportarbejde som 
muligheden for FUFOS og IGAP til at trække 
på allerede indsamlet rapportmateriale i SU- 
FOls arkiv (omfattende ca. 6.000 ufo-rappor¬ 
ter fra perioden 1959-1980) i forbindelse 
med diverse undersøgelsesprojekter. 

Denne sammenblanding af 2 arbejdsområ¬ 
der blev den egentlige årsag til at de fore¬ 
lagte aftaler blev nedstemt. SUFOI har under 
indsamlingen af UFO-beretninger altid hyldet 
det princip, at de rapportører eller observa¬ 
tører, der ønskede det, var garanteret fuld 
anonymitet — dvs. vidnernes navne var SU¬ 
FOI bekendt, men de ville ikke blive videre¬ 
givet til personer udenfor SUFOI. Selvom de 
forelagte aftalers indhold om det fremtidige 
rapportsamarbejde organisationerne imellem 
kunne accepteres, fandt Repræsentantska¬ 
bets flertal ikke, at man i aftalernes tekst i 
tilstrækkelig grad havde taget hensyn til det¬ 
te princip om anonymitets-garanti overfor 
tredje person. Derfor kunne aftalerne ikke 
godtages i den fremlagte form. 

Dette — i kombination med enkelte andre 
uklare formuleringer i aftaleteksten — med¬ 
førte derfor, at flertallet i SUFOIs Repræ¬ 
sentantskab måtte nedstemme udkastene 
og henvise dem til ny behandling og for¬ 
handling. 

Flertallet håber, at det nævnte rapport¬ 
samarbejde snarest bliver realiseret. Derfor 
har vi returneret aftaleudkastene til arbejds¬ 
gruppen og bedt den om at genoptage for¬ 
handlingerne på grundlag af det forkastede 
forslag og under hensyntagen til den kritik 
og de bemærkninger, der kom til udtryk 
ved aftalens behandling i Repræsentant¬ 
skabet. 

Dette er en ganske normal forhandlings¬ 
procedure ved aftalers indgåelse, og da de 
implicerede parter er enige om vigtigheden 
af en fællesindsats på det mest afgørende 
område indenfor UFO-sagen — indsamling 
af pålidelige observationsdata — vil vi for¬ 
håbentlig inden alt for længe kunne bringe 
nyt her i UFO-NYT om det kommende sam¬ 
arbejdes konsekvenser og perspektiver. /fi.A. 

Fra den tyske UFO-organisation CENAP (se artiklen i nr. 2/80) har vi modtaget denne beret¬ 
ning om en række observationer nytårsnat 1976/77: 


Nytårs-UFOer over Vesttyskland 



Den 1. januar 1977 indgik flere observations¬ 
beretninger til CENAP-arkivet. Natten mellem 
31/12-76 og 1/1-77 blev CENAP således kendt 
med 4 observationer fra følgende steder: 
Heidelberg, Eppelheim, Wiesenbach og Saar- 
brucken/Dudweiler. Sidstnævnte sted blev 
der taget billeder af et ukendt fænomen. 
I alt 11 personer havde på ovennævnte 4 ste¬ 
der iagttaget fænomener. 

Den 1. januar 1977 i tiden 0.05-0.15 iagttog 
hr. Fischer i 7 minutter på den meget over¬ 
skyede himmel først med det blotte øje, 
senere med kikkert et ukendt flyvende ob¬ 
jekt, hvis art stadig ikke er opklaret. 

Meteorologerne opgav skyhøjden til 3000 
meter og vindhastigheden til 4,5 sekund¬ 
meter. 

Med det blotte øje så det 
hvidlige objekt således ud: 


Pilens retning viser farveovergang til 
rødt! — og formen ændrede sig ikke. Men 
på foto-optagelserne ses det dog tydeligt, at 
en formændring skete. 

Det lykkedes vidnet at fotografere objek¬ 
tet med et spejlreflekskamera: 35 mm vid- 
vinkelobjektiv, blænde 2,8, hhv. 220 mm 
zoom, blænde 4,0. Film: Agfa Professional 
DIA dagslysfilm. 

CENAP er i besiddelse af forstørrelser af 
fotografierne, og kan her præsentere disse 
2 markante fotos for UFO-NYTs læsere: 

Efter hr. Fischers udsagn var objektets 
konturer klare og tydelige. Vidnet, der er 
langsynet, så objektet fra en ikke overdæk¬ 
ket altan på sin bopæl, og han konstaterede, 
at lysstyrken var konstant. Objektet angives 
at have befundet sig i en højde af maksi¬ 
mum 2000 meter i højst ca. 1800 meters 
afstand. 



94 UFO-NYT 3-80 





Hr. Fischers opgivelser blev bekræftet af 
hans kone og 2 voksne børn (20 og 16 år). 

Radiosender »Studiowelle Saar« efterlyste 
den 7. januar 1977 yderligere vidner til ob¬ 
servationen. Et vidne meldte sig. Vedkom¬ 
mende havde ment, objektet var en »varm¬ 
luftballon«. Men efter den oplyste vindretning 
og -hastighed kan det sete ikke have været 
nogen »varmluftballon«. 

Den 1/1-1977 i tiden kl. 0.05-0.10 kunne 
også hr. M. fra sit opholdssted se objektet 
flyve på den overskyede himmel over Dud- 
weiler Syd. Han så det flyve fra sydvest i 
retning øst-nordøst. Hr. M. har givet følgende 
trgning af objektets form: 


Han forklarede, at det drejede sig om et 
mørkt objekt med en lysende kant, hvis farve 
ikke ændrede sig, ligesom det hverken pul¬ 
serede eller blinkede. Om objektet var et 
fast legeme, kunne vidnet ikke fastslå med 
sikkerhed, men i hvert tilfælde var det et 
flyvende objekt, der dog var uden lyd. Han 
kunne ikke se selve objektet tydeligt, det var 
noget udflydende: men det var omgivet af et 
klart lys. Det dukkede op i sydvest — set fra 
hans hus — og forsvandt i mere østlig ret¬ 
ning. Flyvehøjden var ca. 2,5-3 km. Objektets 
størrelse: ca. 30 meter. Afstanden ca. 4-5000 
meter. Disse oplysninger er dog alle ca.- 
værdier, idet vidnet ikke havde nogen nøjag¬ 
tige referencepunkter. 

Først så han fænomenet alene fra altanen, 
men så løb han ind i husets gadeværelser og 
gjorde dér sin kone, datter og svigersøn 
opmærksomme på det flyvende objekt. En 
kortvarig stund betragtede alle fænomenet, 
men ingen af dem kunne sige, hvad det var. 
For en nytårsraket at være var det for højt 
oppe og brændte ikke ud: og der var heller 
ikke lyd at høre som fra et fly. — Familien 
glemte hurtigt tildragelsen. Den 3/1-77 for¬ 
talte hr. M. imidlertid til én kvindelig kol¬ 
lega om det observerede nytårsaften. Hun 
hørte på beretningen og fortalte så, at hun 
havde set det selvsamme. Hun opholdt sig 
imidlertid den pågældende nat i en anden 
del af byen (Dudweiler NV) og havde set det 
hele fra en anden synsvinkel. Denne dame 
har oplyst følgende til CENAP: 

Den 1/1-77 omkring kl. 0.10 havde hun set 


UFOerover 

Saarbriicken? 

Det, som fjernsynet i Saar-området præ¬ 
senterede tirsdag aften, var enten en 
charlatan eller en helt usædvanlig »lyk¬ 
kens pamfilius«. I regionalprogrammet 
(TV) viste hr. Gerhard Fischer fra Dud¬ 
weiler (bydel i Saarbrucken) et foto af et 
ubekendt flyvende objekt, som han på¬ 
står han har taget over sin bopæl nyt¬ 
årsnat. På billedet kan man tydeligt se 
en funklende rød linie, som ifølge foto¬ 
grafens oplysninger omgav hele det run¬ 
de flyvende objekt. Fischer fortæller, at 
han netop var ved at fotografere nytårs¬ 
fyrværkeriet kort efter midnat, da der 
sydfra i relativ lav højde nærmede sig et 
objekt, der hverken kunne være en ra¬ 
ket eller en flyvemaskine og heller ikke 
en varmluftballon. Den svævede faktisk 
lydløs over byen. Midt på objektet var 
der mindre, klart oplyste pletter, mens 
den var omgivet af en rød flammekant. 
Fischer, der er amatørfotograf, udskif¬ 
tede optik og indfangede faktisk med 
teleobjektiv endnu et ubekendt objekt, 
der fulgte kort efter det første, på 
billedet. Fischer offentliggjorde sin ob¬ 
servation i Dudweiler og fik i løbet af 
få dage i Saarbrucken forbindelse med 
en række vidner, der ligeledes havde set 
de flyvende rødrandede skiver. Fischer, 
der er landinspektør, udregnede på bag¬ 
grund af observationerne, at de ube¬ 
kendte flyvende objekter (UFOs) passe¬ 
rede i en flyvehøjde af 1800 meter under 
et skydække, der lå i ca. 3000 meters 
højde, og han regner med, at flyveha¬ 
stigheden var mellem 180-250 km/t. Den 
amerikanske radarstation i lufthavnen 
Ramstein havde ifølge oplysning fra 
presseofficeren på US-Forces Ramstein 
ikke bemærket noget usædvanligt nyt¬ 
årsnat. 

Mannheimer Morgen forsdag 20/1-77 
Oversat af KMUSUFOI 

objektet på en let overskyet himmel (? — her 
må fru F. huske fejl, da CENAP har bevis¬ 
materiale, af hvilke det klart fremgår, at 
det var meget overskyet på omtalte tids¬ 
punkt i Saarbrucken!) Objektets farve var 
hvidt med rødligt skær og det havde været 
tydeligt at se. Hun havde ikke bemærket æn¬ 
dringer i lysstyrken eller hørt usædvanlig støj 
fra objektet. 

Observationerne i Saarbrucken-Dudweiler 
adskiller sig på nogle punkter fra beskrivel¬ 
serne givet af vidnerne i Heidelberg, Eppel- 
heim og Wiesenbach. Man kan næppe fore¬ 
stille sig, at eet og samme objekt på samme 


På dette foto fra observationen 1.1.77 ser 
man den lysende genstands bevægelse på 
himlen. 


tid kunne dukke op på forskellige steder, der 
ligger langt fra hinanden. Da disse observa¬ 
tioner i Tyskland også havde paralleltilfælde 
i Spanien og Holland inden for samme døgn, 
har det sete dog, hvad det så end var, været 
et for os hidtil ukendt fænomen over dette 
område, — måske finder man en fornuftig 
forklaring herpå. 

Hansi urgen Kohler/CENAP 

Oversættelse: KML/SUFOl 


Taget røg af - som trukket op 


af en magnet 

I bedste »Nærkontakt af 3. grad«-stil forår¬ 
sagede et stort, rødglødende UFO rædsel og 
panik, da det som en tornado rasede af sted 


over den indiske by, Islampur, med en infer¬ 
nalsk larm og med gådefulde ødelæggelser 
i sit kølvand. 

Beretningen er gengivet i National En- 
quirer af 22. jan. 1980. Hændelsen fandt 
sted d. 10. juli i fjor. 

Det var en stille aftenstund i Islampur. Alt 
åndede fred og ro. Den lokale købmand, 
Debendra Ghosh, fortæller, at det begyndte 
med, at man hørte en uhyggelig rumlen i det 
fjerne. »Jeg kiggede ud,« fortæller Debendra, 
»og til min rædsel så jeg en ildkugle komme 
hvislende imod os fra nordøst med en regn 
af gnister efter sig. 

Mens det nærmede sig, skiftede det flere 
gange retning og pludselig også højde indtil 
det blev hængende over skolen. Herefter tog 
de mystiske hændelser fart. Taget, som be¬ 
stod af jernplader, blev brat revet af og lige¬ 
som suget til vejrs, mens gnisterne fløj om¬ 
kring i nabolaget.« 

Mange skrækslagne mennesker iagttog 
det sælsomme skuespil. 

Inde i skolen arbejdede tre tømrere. Den 
18-årige Sunin Bhowmick fortæller: »Pludse¬ 
lig lød en skrækkelig larm oven over os. 
Derefter faldt taget sammen og jernpladerne 
begyndte at flyve af om ørerne på os. 

Først søgte vi dækning under nogle bæn¬ 
ke, men besluttede så at bringe os yderligere 
i sikkerhed. I farten snublede jeg over en af 
de afrevne plader og undrede mig over, at 
den var meget varm. Luften lugtede mærke¬ 
lig brændt, nærmest krudtagtig. Lugten var 
så stærk, at jeg var ved at kaste op.« 

Efter 2 rædselsminutter forsvandt det rødt- 
flammende UFO mod sydvest. 

Ca. 15 minutter efter dets tilsynekomst 
ankom brandvæsenet under ledelse af brand¬ 
chef S. K. Sen, som var den første officielle 
repræsentant på skuepladsen. Han beretter: 
»Mindst 80 jernplader var revet af taget. 
Nogle af dem blev senere fundet næsten 
1 km derfra. De var fuldstændig vredet ud 
af facon af en ukendt kraft, som også havde 
revet dem fra de bolte, der holdt dem fast¬ 
spændt til spærene. 

I skolekøkkenets ovne var jerngrillene krøl¬ 
let sammen. Skolens vægge var fulde af rev¬ 
ner. Det mærkeligste var dog den stærke 
lugt af krudt, som hang i luften. 

Dusinvis af mennesker omringede os, da 
vi ankom — og alle fortalte os den samme 
utrolige historie om UFOet, der på øde¬ 
læggende vis — som en tornado var faret 


igennem landsbyen.« 

En kvinde, Sishubala Gain, fortæller, at 
hendes krop begyndte at ryste og skælve 
stærkt, da UFOet hvinede ned over lands¬ 
byen. »Jeg bar et kobberarmbånd,« fortæller 
Sishubala, »det sad om mit venstre håndled. 
Pludselig blev det revet af. Senere fandt jeg 
det dog igen, men da var det revet i styk¬ 
ker.« 

Den lokale politichef, S. C. Adasthy, udta¬ 
ler: »Der findes ingen naturlig forklaring på 
det, der skete. Vi har dusinvis af vidner, 
som så UFOet.« 

Såvidt National Enquirer. 


Kommentar: Indien er i mere end én for¬ 
stand langt borte. Og det refererede blad har 
sin måde at opsætte tingene på. Alligevel 
melder en stille undren sig. Var dette et UFO, 
eller var det et ukendt naturfænomen? 

Er det et tilfælde eller en »regel«, at hæn¬ 
delser af mere voldsom art tit forekommer 
i forbindelse med — tilsyneladende — kugle¬ 
formede objekter? (I næste nummer af UFO¬ 
NYT vil blive bragt en beretning fra New 
Mexico, som kunne understøtte en sådan 
teori). 

Man bør nok være varsom med at søge at 
forklare — endsige bortforklare — et fæno¬ 
men som det beskrevne. 

Men forklaringen kan evt. ligge i en i dag 
ukendt form for energikoncentration — af 
måske en ukendt form for energi. 

Videnskaben ved, trods alt, endnu ikke alt, 
hvad der er værd at vide, trods adskillige 
bedrevidendes antydning om det modsatte. 
Ikke alt kan uden videre forklares som stjer¬ 
ner, planeter eller militære øvelsesraketter. 

Ej heller bør vel enhver beretning følges 
op med en skudsikker forklaring? 

Efter opskriften: »Vi tror ikke på alt, men 
vi tror at alt bør efterforskes« — vil hæn¬ 
delsen blive undersøgt nærmere af SUFOIs 
Efterforskningsafdeling. Skulle der fremkom¬ 
me yderligere enkeltheder i sagen, som mu¬ 
liggør en forklaring eller som fortsat umulig¬ 
gør en sådan, vil UFO-NYT tage sagen op 
igen. 

Oversat, bearbejdet og kommenteret 
af Ejner Nielsen. 

0.0. Ordinær observation. 

C.E.-O: Nærobservation uden særlige kendetegn, 
hvor objektet er set på så tæt hold, at man 
kan fastslå dets struktur eller form med en 
sådan grad af sikkerhed, at konventionelle 
flyvende genstande kan udelukkes. 

C.E.-1: Et flyvende fartøj som i C.E.-O, men set 
inden for en afstand af 150 meter eller min¬ 
dre. 

C.E.-2: Et flyvende fartøj som i C.E.-O eller C.E.-1, 
der tillige efterlader tegn på at have været 
der - såsom landingsmærker, stråling, be¬ 
skadiget vegetation osv. 

C.E.-3: Et flyvende fartøj - som i C.E.-O, C.E.-1 
eller C.E.-2 - hvor der er iagttaget en be¬ 


sætning inde i eller i umiddelbar nærhed af 
objektet. 

C.E.-4: 

Tilfælde, hvor mennesker rapporterer om, 
at fremmede væsener med tilknytning til et 
uidentificeret flyvende fartøj klart har grebet 
ind i deres liv. 

C.E., Close Encounter = Nærobservation. 

Er en observation refereret i UFO-NYT, 

vil der desuden være at finde en stjerne bag 

klassifikationssymbolet. 

Den anvendte gruppering er hentet fra bogen 
U.F.O. Close Encounters fra US/UFO 
Research Lab. Inc., 401 Canyon View, Tucson 
Arizona 85704. 

Den 6.-7. eller 8. august 1978, CE.O 

kl. 18.00 

Skovse,4200 Slagelse 

Observatøren (64 år) er på jagt ved Skovse, 
ca. 4 km øst for Slagelse, da han i øst-nord- 
østlig retning (efter St. Frederikslund) i ca. 
30° højde og 8-10 kilometers afstand ser et 
mærkeligt objekt, som pludselig kommer ud 
af en sky. Observatøren har på s in rapport om 
hændelsen lavet en skitse af objektet, men 
siger selv, at han er dårlig til at tegne, hvor¬ 
for tegningen er meget upræcis. Formen er 
dog i grundtrækkene som en vandret liggen¬ 
de oval og ovenpå denne en lodret stående 
tårnlignende genstand. Hele objektet, som er 
stillestående under observationen, skinner 
som rustfrit stål eller sølv belyst af solen 
(i vest). Ind imellem er det ligesom objektet 
sitrer. Efter eet minuts forløb forsvinder ob¬ 
jektet pludselig, ligesom når man afbryder en 
el-kontakt. 

Ingen lyd hørtes. 

Vejret: Letskyet, let vind og lyst. 

Observationstid: Max. 1 minut. 

(Se også observationen den 25/9-1978). 


Den 22. september 1979, CE.O 

kl. 18.30. 

Skærbæk, 7000 Fredericia 

En dame opdager på den vestlige himmel ca. 
25° oppe en usædvanlig lysende »gullig sky«, 
der ikke ændrer position eller farve trods 



solens nedgang. Skynder sig at hente kikkert 
og ser nu, at »skyen« bevæger sig langsomt 
opad til højre, og at den har et kugleformet 
lys i spidsen. Derefter forandrer det sig til 3 
lysende kugler, der bevæger sig opad eller 
hen mod observatøren (mod øst). Ny foran¬ 
dring til een lysende kugle med to vifteforme¬ 
de haler, hvis lys er bølgende violet. Bevæger 
sig nu let skråt nedad til højre (nord). Der¬ 
efter bliver det til 3 næsten kugleformede 
lys, der igen samles til eet lys, som bevæger 
sig ret hurtigt skråt opad til venstre (syd). Det 
ejendommelige sceneri slutter i vest-nord¬ 
vest, 40° højde med en stillestående lysende 
»sky« med et fast punkt ovenpå. Efter en 
4-5 sekunder forsvinder dette pludselig, og 
herefter er der intet at se på en i øvrigt helt 
lys og klar himmel. 

Lyd hørtes ikkefraobjekterne. 

Obj. størrelse i udstrakt arm: mellem 5 og 

10 mm. 

Obj. lys: stærkt og konstant. 

Vejr: klart med let vind fra vest. 

Observationstid: 15 minutter. 


Den 25. september 1978, CE.O 

kl. ca. 21.00 
7080 Børkop 

En dame opholder sig i sit oplyste køkken, 
da hun gennem vinduet ret nord i 20° højde 
får øje på et stærkt klart lys, som bevæger 
sig fra øst mod vest. Fruen slukker straks 
lyset i køkkenet og bemærker, at genstanden 
har en konstant lysstyrke. Formen beskrives 
som en vandret oval forneden og ovenpå den¬ 
ne noget lodretstående, hvis facon minder 
om et tykt stearinlys. 

Observationen varer kun ca. 1 minut, og 
fruen når lige akkurat at få tilkaldt sin mand, 
som ser objektet i de sidste sekunder, inden 
det forsvinderbaget nabohus’ tag. 

Objektet bevæger sig med en hastighed 
som et rutefly, og afstanden til det vurderes 
af observatøren til ca. 1 km. 

Vejret var klart, vindstille og mørkt. 

Lyd fra objektet kunne ikke høres. 

Se til sammenligning UFO-NYT 1975 nr. 2 
side 49-50. 

Den 4. oktober 1979, CE.O 

kl. ca. 20.30 
7000 Fredericia 

En 22-årig ung mand som var ved at træne 
nogle elever i et aftenhold på Købmager- 
gades Skole, får gennem et sydvendt vin¬ 
due øje på en stor rød-orange oval genstand 
(»som en sol««), der i en afstand af ca. 200 
meter meget langsomt kommer svævende 
opad for derefter at standse i 30° højde. 
Genstandens størrelse vurderes til ca. 3-4 
meter i diameter. Den begynder straks at be¬ 
væge sig vandret frem og tilbage med stadig 
voksende hastighed. Slutter med at bevæge 
sig opad med en hastighed på indtil 200 
km/t. 

I 60° højde er objektet uden for observa¬ 
tørens synsvinkel, og han løber derefter ud 
i skolens gård for at se efter det, men må 
konstatere-, at det er forsvundet. 

Vejrforhold: klart, vindstille og mørkt. 

Lyd: ingen. 


Den 11. december 1979, O.O. 

ca. kl. 21.00 
6200 Aabenraa 

En stjerneklar aften er tre unge mennesker 
på vej hjem fra aftenskole, da de på Vest¬ 
vejen, omtrent ud for Stadion, i sydøst 45° 
over horisonten, får øje på en rund, rød 
genstand, som bevæger sig i en blød uregel¬ 
mæssig flakkende bane mod vest, hvor den 
så standser. De får da øje på 2 andre runde 
objekter, som sammen med det første dan¬ 
ner en trekant. Det første objekt flyver nu 
mod nordøst og står da stille 30° over hori¬ 
sonten. Her foretager det en underlig be¬ 
vægelse (beskrives som en flimren i lang¬ 
somt tempo). Dernæst flyver det mod syd 
og er ude af syne 15° over horisonten. 

De to andre genstande, som blev stående 
i vest, fik de ikke mere øje på. 

Lyd hørtes ikke. 

Objekternes størrelse: som stor stjerne. 

Objekternes lys: middel og konstant. 

Observationstid: 10 minutter. 

Vejret: klart og mørkt. 


Og så må vi desværre konstatere, at der 
ikke kan refereres flere UFO-rapporter, i alle 
tilfælde ikke noget med »kød på««. 

Rapporter kommer der til stadighed mange 
af, men udfyldelse af skemaer kan være 
svært for mange mennesker, og i de fleste 
rapporter mangler der så mange data, at de 
ikke siger os ret meget, og at det derfor 
kan være helt umuligt at danne sig et bil¬ 
lede af, hvad der egentlig er foregået — ud¬ 
over at der var noget på himlen, som be¬ 
vægede sig. Og det er der jo så meget, der 
gør! 

Og hvor var det så? På et skema var der 
f.eks. kun anført fornavn og gadenavn med 
nummer, men intet bynavn! På kuverten var 
poststemplet ulæseligt — og ingen afsender¬ 
adresse. Når observatøren så beretter, at 
observationen fandt sted 2 km uden for by¬ 
grænsen, ja, så er man faktisk lidt i vild¬ 
rede! 

På et andet skema beretter observatøren, 
at et objekt, som han iagttog på 10 km af¬ 
stand, havde en længde på 3 meter. Her 
mangler der kun centimeterne — samt dato, 
årstal og klokkeslet for hændelsen. 

Under en observations varighed skriver en 
observatør: »at objektet forsvandt lige så hur¬ 
tigt, som det kom.«« Hvor lang tid er det?? 

Det sværeste afsnit på UFO-spørgeskema- 
et (punkt 36) må være at »beskrive hændel¬ 
sen kortfattet, men så udtømmende som mu¬ 
ligt««, for her står ofte intet eller kun meget 
lidt. 

Vi får til stadighed tilsendt et stort antal 
mangelfuldt udfyldte skemaer, og det kan 
derfor være uhyre vanskeligt for os at vur¬ 
dere, om vi skal ofre tid og penge på at 
undersøge sagen nærmere. 

Noget, som i de senere år har været år¬ 
sag til mange misfortolkninger, og som har 
givet os en masse ekstra-arbejde, er flyenes 
landingslys og meget kraftige blitzlys. 

Hvor vanskeligt det kan være at vurdere 
dette, kan illustreres ved efterfølgende to 
rapporter fra Vejle og een fra Årup på Fyn, 
alle fra sammedagog tid. 

Prøv at læse! — og giv os et bud! 

Den 22. oktober 1979, 
kl. ca. 20.15 
7100 Vejle 

Kommende fra nordøst, ca. 40° højde med 
retning mod syd, ser to personer »en gen¬ 
stand med lille hastighed udsendende et 
blåhvidt lys i lighed med blitzlys, pulserende 
med variabel frekvens. På et tidspunkt stod 
genstanden stille inde over Vejle. Fortsatte 
med skiftende hastighed og lodrette kursæn¬ 
dringer, men stadig lille hastighed. Lyset an¬ 
tog mod slutningen af observationen et rosa 
lys skiftende til igen blå-hvidt.« 

Efter 15 minutters observation forsvandt 
objektet i syd i ca. 20° højde. Ingen lyd. 


Samme dag kl.ca. 20.20 
7100 Vejle 

Kommende fra nord i 40° højde med retning 
mod syd ser 3 personer et klart hvidtlysende 
objekt (som stjerne). »Af og til lyste det 
kraftigt op, som en blitz (pulserende)«. Det 
bevægede sig i en lige bane hen over him¬ 
len fra nord mod sydøst, samtidig med at 
det »zig-zaggede«. Efter ca. 4-5 minutters 
observation forsvandt objektet af syne i 40° 
højde bag en skov i syd-sydøstlig retning. 

Ingen lyd. 


Samme dag kl. 20.25 
5550 Årup 

Stedet er motorvejen ud for 5550 Årup, hvor 
2 personer kommer kørende i bil fra Odense 
mod Middelfart. De ser da i Nord-vest (ret¬ 
ning mod Vejle) i ca. 50°-55° højde og med 
kurs mod sydøst, to hvide, meget skarpe, 
blinkende lys tæt ved siden af hinanden. 
Efter at have kunnet iagttages i ca. 5 mi¬ 
nutter forsvinder lysene ud af syne over 
bilen. Ingen lyd. 

Det skal lige bemærkes, at ved alle 3 ob¬ 
servationer er vejret klart, vindstille og 
mørkt. 


Skal man vurdere den sidste observation, 
tyder alt på fly. Men hvad så med de to ob¬ 
servationer fra Vejle, hvor 2 personer ser et 
objekt stå stille over byen, fortsætte med 
skiftende hastighed og lodrette kursændrin¬ 


ger?? Og hvad med de 3 personer i Vejle, 
som observerer, at objektet foretager zig-zag 
bevægelser? 

Har de allesammen set forkert? 

Forslag om fremgangsmåde for en grun¬ 
dig analyse modtages meget gerne! 

X.P. 


Grønland 


Forhåbentlig kan vi allerede i 

i næste 

nummer bringe mere om vinterens UFO- 

begivenheder i Grønland. 

Red. 


Nye vedtægter 

SUFOI vedtog på sit Repræsentantskabs¬ 
møde i marts nye vedtægter for forenin¬ 
gen. De nye vedtægter afspejler bl.a. 
den nye organisations-struktur, der blev 
gennemført i september 1979. 

Foreningens nye vedtægter kan fås ved 
indsendelse af kr. 5,00 i frimærker til Per 
Andersen. Se adressen forrest i bladet. 

Ipa 



Og så, kære seere, vil jeg præsentere 
Dem for en mand, der har haft en nær¬ 
kontakt af 3. grad ... ! 

BREVE fra læserne 


Grønne og røde mænd 

Jeg husker Eugen Semitjovs art. i Familie 
Journalen for 25/2 om den havarerede UFO 
i det sydvestlige USA, som Ole Henningsen 
kommenterer i UFO-NYT nr. 2. To pensio¬ 
nerede oberster fra det amerikanske luftvå¬ 
ben påstår at have set ligene af omkomne, 
udenjordiske væsener blive hentet ud af 
UFO-vraget. 

Det hele lyder usandsynligt, og man for¬ 
nemmer da også tydeligt tvivlen hos skri¬ 
benten. En avis-and er blevet til en ugeblad¬ 
and. Alligevel digter Semitjov videre på 
usandsynlighederne og begynder at fortælle 
om russernes eksperimenter med nye stråle¬ 
våben, rettet mod spionsatellitter og robot¬ 
ter. 

Citat: »Man er kommet så vidt på rumkri¬ 
gens område, at man udmærket kan tænke 
sig tilsvarende våben til brug i Jordens at¬ 
mosfære. Det er derfor relevant at gætte på, 
at UFOen i nærheden af de amerikanske 
kernevåbenbaser snarere har været af rus¬ 
sisk end af udenjordisk oprindelse.« 

Nyt citat: »Måske er »de små grønne 
mænd« i virkeligheden røde og ikke mindre 
end andre mennesker«. 

Her synes jeg skribentens inspiration er 
på afveje og tenderer den kolde krig. Det er 
ikke så godt. Trods artiklen er pølsepindsup- 
pe, er den dog spændende og kan således 
være med til at øge interessen for UFOer. 

P. I. Nissen Joker 


Skandinavisk UFO Information 
v/ Flemming Ahrenkiel 

Kære Flemming, 

efter at have erfaret, at den samarbejds¬ 
aftale, som der er blevet arbejdet så længe 
på inden for SUFOI, FUFOS, og IGAP(og som 


var blevet godkendt af FUFOS og IGAP) er 
blevet stemt ned på SUFOIs repræsentant¬ 
skabsmøde. Vil jeg gerne bede dig, i din 
egenskab af formand for SUFOI, forklarer 
mig, og SUFOIs andre læser. Hvordan SU¬ 
FOIs repræsentantskab mener at kunne for¬ 
svarer, at forlange en samarbejdsaftale, der 
skal indeholde helt klare fordele for SUFOI, 
frem for IGAP og FUFOS. 

Jeg har altid haft c|en opfattelse, at når 
man indgår et samarbejde, må alle parter ind¬ 
stille sig på at afgive fordele, således at en 
aftale kommer alle parter lige meget til gode. 
Men der er måske noget jeg har misforstået 
på det punkt. 

Som en af dem der har hjulpet en lille 
smule til, med at få udarbejdet, og indgået 
aftalen føler jeg, mig meget skuffet over 
SUFOIs optræden. Der efter min mening vi¬ 
serat Sufoi ikke nærer et oprigtigt ønske om 
samarbejde. Men at de heller vil arbejde 
alene efter divisen »jeg alene vide«. Jeg hå¬ 
ber dog, at det er mig der har misforstået no¬ 
get, og at du har en forklaring der viser at jeg 
tager fejl, og at i stadig »brænder efter at 
samarbejde. 

For at undgå misforståelser, vil jeg gerne 
understrege at dette brev kun giver udtryk for 
min personlige, opfattelse. 

Med venlig hilsen 
Kim Lykkegaard 
Otterup 


Kommentar fra SUFOIs formand: 

Jeg mener absolut ikke, at vi fra SUFOIs 
side forlanger en aftale, der indeholder for¬ 
dele specielt for SUFOI. Objektivt set mener 
jeg tværtimod, at det er SUFOI der er den 
største bidragyder i et samarbejde efter de 
hidtil udstukne retningslinjer. Hvorfor vi på 
det indtil nu forelagte grundlag har måttet 

nedstemme samarbejdsaftalerne, har jeg 
gjort nærmere rede for i dette nummer af 
UFO-NYT på lederpladsen. 

FI.A. 

Kommentar fra et 
Repræsentantskabsmedlem: 

Selvom du retter din henvendelse direkte til 
Flemming Ahrenkiel, vil undertegnede med¬ 
lem af Repræsentantskabet dog gerne knytte 
en yderligere kommentar til dit brev. 

I din skuffelse over at samarbejdsaftalen 
mellem SUFOI, IGAP og FUFOS blev ned¬ 
stemt, fremkommer du med mindre pæne be¬ 
mærkninger om SUFOI. Din bemærkning om, 
at du måske tager fejl, og at vi stadig »bræn¬ 
der efter samarbejde«, finder jeg også lidt 
malplaceret. — Der findes da helt sikkert 
nogle i SUFOI, der ønsker dette samarbejde, 
men du overser det faktum, at der er mere 
end 20 repræsentantskabsmedlemmer, der 
først skal diskutere tingene, og hvor flertallet 
ved en afstemning derefter bestemmer. 


Uheldigvis for FUFOS og IGAP er flertallet 
denne gang imod en samarbejdsaftale, men 
det kan måske senere vende; det har ihvert- 
fald intet som helst med »jeg alene vide«- 
mentalitet at gøre. Tværtimod vil jeg da 
gerne fremhæve, at SUFOI — i utallige til¬ 
fælde — netop har stillet sig afventende, 
samt udvist forsigtighed, ved ikke at bringe 
tvivlsomme »kendsgerninger« til torvs. 

Endelig må Kim Lykkegaard ikke glemme, 
at enhver forhandling jo næsten altid går ud 
på at pleje egne interesser. Hvis SUFOI i 
dette tilfælde forlanger for meget af sam¬ 
arbejdsaftalen, ja, så trækker IGAP og FU¬ 
FOS sig måske tilbage. Så må der igen nye 
forhandlinger til. Det lyder måske barsk, men 
sådan er en forhandlingsprocedure. — Så 
kan det måske beklages, at det i dette til¬ 
fælde er så svært at nå hinanden, men det 
skyldes jo nok den omstændighed, at vore 
organisationer ser overordentlig forskelligt 
på hvordan hele UFO-spørgsmålet skal for¬ 
tolkes. 

Frank Lerbæk 


SUFOIs EDB/ 
TEKNISKE FOND 

Stadig på vej mod målet... 

Indsamlingen til fondet har nu næsten 
nået kr. 15.000,00, og vi er således tæt 
ved 3/4 af målet på kr. 20.000,00. Jeg hå¬ 
ber, at det i den kommende tid vil lyk¬ 
kes os at nå dette mål — det beløb, der 
mangler, svarer til kun knap 2 kr. fra hver 
læseraf UFO-NYT! 

I fremtiden vil SUFOI få brug for økono¬ 
miske midler for at kunne fortsætte Pro¬ 
jekt UFODATA, som foretager den elek¬ 
troniske databehandling af SUFOIs ufo¬ 
rapporter. 

Også vores Forsknings-Tekniske afde¬ 
ling vil få brug for store beløb til in¬ 
vestering i avanceret elektronisk udstyr, 
der skal indgå i afdelingens projekter 
til udforskning af ufo-fænomenerne. 


Det er blandt andet gennem disse pro¬ 
jekter, at SUFOI er ved at placere sig 
blandt verdens mest forsknings-aktive 
ufo-organisationer. 

Men kun gennem en økonomisk støtte 
fra UFO-NYTs læsere er disse projekter 
realisable! 

Vil du hjælpe til med løsningen af ufo- 
fænomenerne? 

Vil du hjælpe os med at nå vores mål på 
kr. 20.000,00? 

Beløb bedes indbetalt på giro 9 11 77 25. 
Talonen bedes mærket »EDB/Teknisk 
Fond«. 

Alle, der indbetaler et beløb til fondet, 
vil modtage et lille duplikat med titlen 
»Dansk UFO-forskning i firserne«. 

Til fondet er indkommet 

total pr. 15/5 80: kr. 14.244,80 

Med venlig hilsen 
Per Andersen, Forskningsgruppen. 

Mærkelige metaller 

Af Harry Lebelson, New York - forsker for APRO (Aerial Phenomena Research Organization). 


Fysiske beviser er og bliver den afgørende 
faktor i vor søgen efter UFOer, men vil fundet 
af dem virkelig være tilstrækkeligt til at be¬ 
vise UFOernes eksistens? 

Folk antager, at hvis beviset i sig selv er 
fremmed i forhold til alt det, vi kender på 
Jorden, vil man straks kunne verificere, at det 
er ikke-jordisk. Hvis genstanden imidlertid er 
lavet af materiale, som vi kender, vil dens 
ægthed sandsynligvis blive betvivlet. 

Dette problem dukkede op fornylig, da 
OMNI modtog 2 metalprøver, der påstås at 
være ikke-jordiske. De mærkelige omstæn¬ 
digheder, under hvilke de blev fundet, fik bla¬ 
det til at få foretaget en analyse af prøverne 
ved Massachusetts Teknologiske Institut 
(MIT) i Cambridge. Men for bedre at forstå 
begge prøvers betydning skal her nævnes 
baggrunden for deres opdukken. 

Det mest interessante eksemplar er mag¬ 
nesiumprøven fra Ubatuba, Brasilien, der an¬ 
ses for at være en del af et UFO, der eks¬ 
ploderede ud for den brasilianske kyst i 
1957. 

Den anden prøve er en 7 cm lang metal¬ 
barre, hvori der er indgraveret symboler, som 
påstås at have materialiseret sig i William 
Herrmann’s hjem i Charleston, South Caro- 
lina. Metalbarren er efter sigende en »ven¬ 
skabsgave« fra ikke-jordiske besøgende. 

Ubatuba-stumperne 

Den 14. september 1957 modtog Ibrahim 
Sued, en kendt journalist i Rio de Janeiro, 
et mærkeligt brev fra en af sine læsere. 
En fisker, som havde fisket sammen med 
nogle venner nær byen Ubatuba, Sao Paolo 
i Brasilien, fortalte, at de havde set en skive 
på himlen manøvrere med en utrolig hastig¬ 
hed. Objektet foretog pludselig et skarpt 
drej opad, steg med voldsom fart og eks¬ 
ploderede så i et flammehav. Tusindvis af 
brændende brudstykker faldt i havet. Nogle 
få af dem faldt ned tæt ved kysten, hvor 
fiskerne samlede dem op. 

Sued fik 3 små stykker tilsendt og sendte 
dem videre til afdøde Dr. Olavo Fontes, der 


dengang var APRO’s repræsentant i Brasi¬ 
lien. Stykkerne bestod af et sprækket, mørke- 
gråt og meget oxideret (anløbet) metal. I 
stykkernes sprækker var der et hvidt pulver- 
agtigt stof. Fontes sendte 2 af prøverne til 
APRO i Tucson, Arizona, og for at få analy¬ 
seret prøven fremlagde han den sidste prøve 
for det brasilianske landbrugsministeriums 
National Department of Mineral Production. 
Kemikeren Dr. Luisa Maria A. Barbosa udtal¬ 
te: »spektograf-analyserne viser, at prøven 
indeholder magnesium af høj renhedsgrad og 
ingen andre metalliske elementer.« For at få 
bekræftet denne rapport blev der også fore¬ 
taget en spektrografisk analyse af Elson 
Teixeira. Denne erklærede, at: »analysen 
identificerede det ukendte metal som mag¬ 
nesium og viste, at det var fuldstændig 
rent. Der blev ikke konstateret urenheder el¬ 
ler andre metaller i den analyserede- prøve; 
der var end ikke sporelementer, hvilket sæd¬ 
vanligvis kan findes i alle metaller.« 

Såvel den brasilianske hær og flåden som 
andre foretog supplerende analyser; resul¬ 
taterne af disse analyser er imidlertid ukendt. 
Prøve 1 er på grund af de omfattende labora¬ 
torieundersøgelser desværre fuldstændig 
oxideret. 

I mellemtiden havde APRO i USA, som var 
i besiddelse af de resterende 2 prøver, over¬ 
draget en del af prøve 2 for et af U.S. Air 
Force’s spektrograflaboratorier til analyse. Af 
ukendte grunde blev hele prøven brændt, før 
undersøgelserne var tilendebragt. Flyve¬ 
våbnet anmodede om en anden prøve, men 
APRO nægtede at efterkomme anmodnin¬ 
gen. Den næste række tests blev udført af 
Atomenergikommissionens Oak Ridge Na¬ 
tional Laboratory med en anden del af prøve 
2. Resultaterne af denne analyse viste, at 
prøve 2 er mindre ren end prøve 1 var ifølge 
de brasilianske videnskabsmænd. En sam¬ 
menligning mellem test-resultaterne af alle 
3 prøver viser, at hver af dem varierer i ren¬ 
hed. 

Dr. Walter W. Walker, der har en Ph. D i 
metallurgi, undersøgte Ubatuba-magnesium 

prøverne i 1969, hvor han fastslog: »Ubatuba 
magnesiummet er vidt og bredt blevet ud¬ 
råbt til at være et direkte fysisk bevis for 
UFOernes ikke-jordiske oprindelse. Men ef¬ 
ter mere end et årti’s undersøgelser er Uba- 
tuba-materialets ikke-jordiske natur hverken 
endeligt bevist eller modbevist. Manglen på 
efterfølgende bekræftelse på Ubatuba-metal- 
lets renhed har været årsagen til, at alle 
undersøgelser til dato har underkendt/forka¬ 
stet den ikke-jordiske oprindelse.« Walter fort¬ 
sætter: »Det vil være frugtbart med videre 
studier i retning af kemiske analyser. Det er 
også tydeligt, at Ubatuba prøvernes struktu¬ 
relle opbygning er blevet ignoreret. Dette er 
de aspekter, der ser mest lovende ud for de 
videre studier.« 

I dag, 10 år senere, strides man stadig 
over Ubatuba-prøverne. Forsvarere og oppo¬ 
nenter lufter fortsat deres meninger. Carl 
Sagan, professor i astronomi ved Cornell 
Universitetet, udtaler: »Der har været debat 
angående renheden af magnesium-prøver fra 
formodede nedstyrtede UFOer, men deres 
renhed lå indenfor det, som den amerikanske 
teknologi kunne præstere på hændelses¬ 
tidspunktet.« I en 2-siders Foreign-lntelligence 


informations-rapport fra CIA, frigivet under 
»Freedom of information Act« (lov om offent¬ 
lighed i forvaltningen), dateret den 29. jan. 
1976, udtales det imidlertid: »Det rygtes, at 
dele fra et formodet UFO, fundet i Brasilien, 
havde en forbindelse til superledere og mag¬ 
net-hydrodynamik.« 

Omni’s egne bestræbelser på at kaste lys 
over Ubatuba-mysteriet førte til Robert E. 
Ogilvie, professor i metallurgi hos MIT, der 
analyserede en prøve, bladet havde fået af 
APRO. Prøven blev undersøgt ved metallo- 
grafiske analyser for at bestemme dens me¬ 
kaniske og termiske (temperaturpåvirkninger) 
historie. Elektronsonde-mikroanalyser blev 
anvendt for at bestemme den kemiske op¬ 
bygning og fordelingen af prøvens elemen¬ 
ter. Resultaterne af disse undersøgelser vi¬ 
ste, at metallet er ren magnesium. Der blev 
ikke fundet nogen urenheder eller legerings¬ 
elementer såsom aluminium, zink, mangan 
og tin. En detaljeret oxygen-røntgenstråle- 
undersøgelse opfangede magnesium og oxy¬ 
gen røntgenstråle-signaler, hvilket bekræfter 
at netværket er magnesiumoxid. 

»Min konklusion«, siger Ogilvie, »er at 
prøverne fra Brasilien har en sammensæt- 


ning som den, der findes i magnesium svejse¬ 
metal. Strukturen er imidlertid højst usæd¬ 
vanlig. Efter min mening kan den kunne væ¬ 
re blevet dannet ved at opvarme magnesium¬ 
met meget tæt ved dets smeltepunkt i luften. 
Det ville kun være nødvendigt at opretholde 
denne temperatur i omkring et minut. Det 
ville skabe et oxidlag på materialet som det, 
der er klart synligt. Ilten ville også diffun¬ 
dere langs de enkelte korns afgrænsninger 
og derved danne oxid-netværket. Det er der¬ 
for meget muligt, at prøven fra Brasilien er 
et stykke af et svejset metal fra et eksplo¬ 
deret luftfartøj eller en satellit, der brændte 
op i atmosfæren.« 


William Herrmann-sagen er et andet inter¬ 
essant eksempel. Den har trods sine paral¬ 
leller til filmen »Nærkontakt af 3. grad«« 
(eller måske netop på grund af? UFO-NYT red.) 
kun vakt beskeden offentlig interesse. Herr- 
mann har af hensyn til sit privatliv kun fri¬ 
givet få detaljer: men han har nu på grund af 
den seneste tids begivenheder besluttet at 
offentliggøre sagen for at få noget mere at 
vide om fænomenet. 

Charleston UFO observationerne begynd¬ 
te den 12. nov. 1977. På en klar dag med en 
sigtbarhed på 30 km observerede Herrmann 
en sølvskinnende skive. Objektet fløj i mær¬ 
kelige trekantede mønstre på himlen tæt ved 
South Carolina’s gas- og el-krafttårne, der 
ligger ved Ashley floden vest for Dorchester 
Road. Objektet blev også set af andre ind¬ 
byggere i North Charleston-området. Denne 
observation indledte en serie af uforklarlige 
begivenheder. 

I en kort periode på 1 V 2 år var der mere 
end 40 observationer af lignende genstande, 
heraf 9 gjort af Herrmann, i Charleston-om¬ 
rådet. Herrmann ikke blot fotograferede ob¬ 
jektet, men han påstod at han har været 
bortført af fremmede besøgende ved 2 lejlig¬ 
heder, henholdsvis den 18. marts 1978 og 
den 16. maj 1979. 

Det mest interessante i denne sammen¬ 
hæng er Herrmann’s påstand om, at en me¬ 
talbarre den 21. april 1979 om natten materi¬ 
aliserede sig i hans hjem. Denne lørdag af¬ 
ten blev soveværelset i hans bolig-camping¬ 
vogn pludselig oplyst af en kugle af blåt lys, 


der udstrålede fra toppen af hans toilet¬ 
bord. Lyset voksede i styrke, hvorefter det 
pludselig begyndte at forsvinde. Herrmann 
kunne da skelne et svagt objekt i midten af 
den forsvindende lyskugle. Herrmann gik 
forvirret og forundret hen og samlede en 
rektangulær barre op. Den mindede om en af 
de små ædelmetal-barrer. Han blev, overvæl¬ 
det af oplevelsen, tavs og indesluttet, me¬ 
dens han grundede over de mærkelige sym¬ 
bollignende mærker der var præget i barren. 
Umiddelbart efter at han havde fattet sig, 
underrettede han Wendelle Stevens, der hav¬ 
de været sagens første efterforsker. Ste¬ 
vens underrettede APRO, der fik Dr. Walter 
til at analysere barren. Indgående analyser 
viste, at barren var støbt af hård bly inde¬ 
holdende 4-6% antimon. OMNI sendte 2 små 
prøver til MIT til metallografisk og elektron¬ 
mikroskopisk analyse. MIT’s resultater be¬ 
kræfter APRO’s analyseresultater. Prøven 
var lavet af en støbt legering, og dens opbyg¬ 
ning lignede blygitternes i en bilakkumulator, 
og prøven indeholdt 6% antimon. 

(Metallets sammensætning kunne også ty¬ 
de på, at det var maskinsats-metal. Metal der 
anvendes i den grafiske industri til linje¬ 
støbning. UFO-NYTs red.). 

Anden gang, Herrmann blev bortført, fik 
han fortalt følgende af en af de ombord¬ 
værende i UFOet: »Med hensyn til barren, 
som vi er blevet bemyndiget til at give dig 
alene og uden (at forvente gen-) tjeneste: det 
er en gave af respekt og påskønnelse. Du er 
en af de få, der får en sådan barre. Den er 
værdifuld for os . . . selv om den regnes for 
at være værdiløs ifølge jeres primitive opfat¬ 
telse af værdi.«« 

En udtalelse af Dr, Walker, gjort for nogen 
tid siden, da han studerede Ubatuba-prøver- 
ne, sammenfatter bedst dette. »De ikke-jor- 
diske bruger måske metoder, der ligger in¬ 
denfor vores kendte teknologi og materialer 
tilgængelig på Jorden, og derfor kan deres 
arbejde ikke skelnes fra vort eget.«« 

Hvad enten konklusionerne er for eller 
imod, er én ting sikker. Begivenheder *åf » 
denne type hjælper med til at give os en 
bedre forståelse af en gåde, der endnu ikke 
er løst. 

Omni Oversætter: Kim Møller Hansen. 

I sidste nummer af UFO-NYT omtalte vi på side 74 kort en begivenhed, hvor en politi¬ 
mand fra Minnesota bl. a. fik beskadiget sin patruljevogn, tilsyneladende som 
følge af temmelig nær kontakt med et UFO. Vi bringer her den lovede mere ud¬ 
førlige omtale — og kan allerede nu røbe, at lederen af SUFOIs Efterforsknings¬ 
afdeling har lovet yderligere oplysninger om sagen til nr. 4/80. Beretningen her 
er fra »International UFO Reporter«, IUR, sept./okt. 79, der vil være kendt som 
Hynek-organisationen Center for UFO Studies’ tidsskrift. lOKj. 

Val Johnson-historien 


Vi kan her bringe detaljerne fra årets mest 
dramatiske oplevelse, nemlig historien om 
Val Johnson’s nærkontakt af 2. grad i det 
nordlige Minnesota, der personlig og om¬ 
gående blev undersøgt af lUR’s Allan Hendry. 

Miljø 

Dato: Mandag den 27. august 1979. 

Episoden startede: Kl. 01.40 om natten. — 
Stedet: Marshall kommune, Minnesota, nær 
hovedvej 220 og County Road 5, omkring 16 
km vest for byen Stephen, MN, og 35 km NV 
for Warren, hvor politistationen befinder sig. 
Et landbrugsområde med flade marker på 
begge sider af hovedvejen, og uden nogen 
bebyggelse. Der findes ingen træer eller 
hindringer på nogen af vejens sider i et om¬ 
råde på ca. 4 km syd for vejkrydset. Der blev 
ikke iagttaget nogen trafik under hele hand¬ 
lingsforløbet. Der er et fuldstændigt frit ud¬ 
syn over hele området fra vejkrydset. 

Vejret 

Johnson fortalte, at vejret var klart, med ro¬ 
lige vindforhold, og temperaturen blev an¬ 
slået til 10°C. Den nærmeste meteorologiske 
station var i Grand Forks, North Dakota, ca. 
65 km fra åstedet, og dér angav man følgen¬ 
de målinger for tidspunktet kl. 01.50: Tempe¬ 
ratur 14°C. Fugtighedsgrad: 13 g/m3 (Den rela¬ 
tive fugtighed var således meget høj). Spred¬ 
te skyer i ca. 1800 til 3000 meters højde, 
sigtbarheden var 30 km. Vinden kom fra 
VSV (240 grader) med en hastighed på 13 
km/t. 


Hændelsen 

Det må selvfølgelig betragtes som et alvor¬ 
ligt minus, at der kun er eet vidne til denne 
hændelse, og dette gælder ligeledes den 
mangelfulde beskrivelse af det formodede 
UFO. På den givne afstand af ca. 3 km kunne 
Johnson kun konstatere en hvid lyskilde med 
en lysstyrke og en »størrelse« som et fly’s 
landingslys. Da det tilsyneladende for mod 
hans bil, så var det eneste, han fornemmede, 
et blændende skær tværs over vognens vind¬ 
spejl, og som oplyste dens indre som ved 
dagslys. 

Handlingsforløb 

Val Johnson kørte mod vest ad County 5 fra 
byen Stephen, da han første gang fik øje på 
lyskilden gennem vognens sidevindue i 
hans sydlige retning. Lyset syntes at være 
placeret imellem en gruppe træer, som John¬ 
son vidste lå ca. 4 km borte, ved hovedvej 
220 (som han hastigt nærmede sig). Lyset 
befandt sig ikke helt i højde med trætoppene, 
men måtte i det mindste være adskillige fod 
over vejbanen, idet han mellem vognen og 
træerne så henover en mark med solsikker. 
Idet han kørte hen mod krydset hvor lande¬ 
vejen og hovedvejen skærer hinanden, var 
han i stand til at »triangulere« afstanden 
hen til Jyset. Den forekom at være den sam¬ 
me sonrf hen til trægruppen. Da lyset fra en 
bil eller lastvogn i den afstand normalt ikke 
ville fremtræde så stærkt, spekulerede han 
på, om det skulle stamme fra et landet fly. 
Politikontoret havde tidligere, haft erfaringer 

for forekomster af smuglerier af narkotika 
pr. fly fra den nærliggende canadiske græn¬ 
se, så Johnson besluttede at dreje til venstre 
(mod syd) ad hovedvej 220, og tage kurs 
lige mod lyset. 

Da dette jo var en rutine-undersøgelse, 
besluttede han ikke at rapportere pr. radio 
om det, før han vidste hvad det virkelig var 
for noget. Klokken var nu 01.40 om morge¬ 
nen, et tidspunkr han bedømte ud fra sin 
start fra Stephen kl. 01.30. — Han trådte på 
speederen og fik sin vogn (en patruljevogn, 
Ford LTD, årgang 1977) op på en hastighed 
af godt 100 km/t. Lyskilden syntes stadig at 
stå ubevægelig i samme afstand som hen til 
træerne, og da han kom nærmere syntes 
lyset ikke at oplyse omegnen eller kaste no¬ 
gen skygge. Dette var tilfældet i ca. 1 minuts 
tid. Da Johnson havde kørt lidt over IV 2 km 
mod syd ad hovedvej 220 (omkring ved mile¬ 
pæl »68«) syntes lyset pludselig at »accele¬ 
rere voldsomt« mod vognens vindspejl, og 



tilbagelagde de formodede nu ca. 2 V 2 km i 
eet nu! — Johnson hørte ikke en lyd fra 
selve lyskilden, men opfattede det kun som 
et blændende lysskær, og det sidste, han op¬ 
fattede, inden han selv blev bevidstløs, var 
lyden af glas der knustes. 

Da Johnson igen åbnede sine øjne, var det 
første, han så, det røde varselslys »ENGINE« 
på bilens instrumentbræt. Dette forkyndte, 
at hans motor var gået i stå. Patruljevognen 
var skredet sidelæns og stoppet op på tværs 
af den nordgående vejbane af hovedvejen, 
og med front mod øst. Fordækkene berørte 
lige netop vejkantens grus. Hans hoved 
lænede sig mod bilens rat, og hans hænder 
var drattet ned under hans knæ. Endvidere 
havde han smerter i øjnene, og hans syns¬ 
evne var nedsat. Så greb han vognens mikro¬ 
fon og tilkaldte assistance pr. radio. Den 
officielle politirapport indeholderen udskrift 
af båndoptagelsen af samtalen mellem John¬ 
son og den vagthavende politimand, Peter 


Bauer. Den nøjagtige tid for denne samtales 
afvikling var kl. 02.19. Johnson figurerer med 
sit kaldenummer »407«, og den vagthavende 
med »400«: 

Johnson: »407 kalder 400«. 

Vagthavende: »Kom ind, 407«. 

Johnson: »10-88 . . . 220,5« (betyder: »Øn- 
, sker assistance«, og derefter positionen. 
Red.) 

Vagthavende: »10-4« (»Jeg sender straks 
nogen afsted«). 

Ved at aflytte båndoptagelsen bemærker 
man, at Johnson’s tale foregår med rystende 
stemme, og tillige at transmissionen fra 
vognens radio er af dårlig kvalitet. Årsagen 
til dette sidste vil straks blive belyst. — Po¬ 
litimanden Greg Winskowski blev sendt til 
assistance kl. 02.21. 

Vagthavende: »407, hvad er der i vejen?« 

Johnson: »Jeg kan ikke sige det, men et 
eller andet har lige ramt min vogn. Jeg ved 
ikke, hvordan jeg skal forklare det.... mærke¬ 
ligt ...« 

Vagthavende: »Er vognen ødelagt, er den i 
grøften, eller hvad?« 

Johnson: »Nej, jeg er på højkant. Noget an¬ 
greb min vogn. Jeg hørte glas blive knust, og 
mine bremser blokeredes. Jeg ved ikke hvad 
fanden der er sket.« 

På dette tidspunkt tilkaldte vagthavende 
også politimanden Everett Doolittle. 

Vagthavende: »407, 400.« 

Johnson: »407 her, kom«. 

Vagthavende: »Er du all right?« 

Johnson: »Tja, det tror jeg da. Jeg kan 
ikke rigtig se, men jeg tror ikke, jeg bløder 
nogen steder.« 

Vagthavende: »Jeg tænker på, om du øn¬ 
sker at vi sender en ambulance ud til dig?« 

Johnson: »Det tror jeg ikke er nødvendigt.« 
r Vagthavende: »Javel, men Greg skulle væ¬ 

re der om nogle minutter.« 

Politimanden Winskowski var da også den 
første, der ankom til åstedet. Da han åbnede 
døren til Johnson’s vogn, begyndte Johnson 
at ryste af kulde. Winskowski lagde mærke 
til en rød bule i Johnson’s pande. Johnson 
havde ikke anvendt sikkerhedssele, så det 


må formodes, at han havde slået hovedet 
mod rattet og derved mistet bevidstheden. 
Da ambulancen ankom, konstaterede føre¬ 
ren, at Johnson havde fået en mild grad af 
chok. Han blev hurtigt kørt til hospitalet i 
Warren, hvor han blev undersøgt af doktor 
W. A. Pinsonneault omkring kl. 04.00. Da in¬ 
gen havde oplyst doktoren om Johnson’s 
forudgående formodede bevidstløshed, kon¬ 
centrerede doktoren sig kun om patientens 
problem vedrørende øjnene. Tilsyneladende 
var den røde bule i Johnson’s pande ikke 
særlig iøjnefaldende kl. 4 om morgenen. 
Dette rejser spørgsmålet, om bulen simpelt¬ 
hen var fremkommet ved, at Johnson havde 
lænet sit hoved mod rattet i de 40 minut¬ 
ter. Også en røntgenundersøgelse blev fore¬ 
taget, men viste ingen knoglebrud nogen 
steder. Dr. Pinsonneault fortalte Allan Hend- 
ry, at undersøgelsen af Val Johnson’s for¬ 
pinte øjne afslørede en rødlig irritation ved 
overfladen af øjnene. Pupillerne fungerede 
normalt. Han kunne kun give korte glimt af 
lys ved undersøgelsen af patientens net¬ 
hinder, da det voldte stor smerte, men de så 
ud til at være OK. Lægens konklusion: »Et 
mildt tilfælde af svejse-øjne« (Jeg har set det, 
der var værre«, sagde han). Doktoren smurte 
salve på patientens øjne, og forbandt dem. 
— Efter at have afgivet forklaring (pr. bånd¬ 
optager) kl. 05.00 på politistationen, fik den 
plagede patient lov til at gå hjem at sove. 

I mellemtiden havde sheriff Dennis Brekke 
kørt Johnson’s vogn tilbage til politistatio¬ 
nens garage. Der blev iagttaget 6 forskellige 
former for ødelæggelse på vognen, hoved¬ 
sagelig i førerens side af vognen: 

En forlygte slået itu. 

En lille cirkelrund bule på oversiden af 
kølerhjelmen. 

Vindspejlet var revnet ud for rattet. 

Et rødt plasticfilter var gennemhullet og 
vredet ud af dets lygtehus. 

En antenne på bilens tag var bøjet bag¬ 
ud, ikke langt fra soklen. 

En lignende antenne på vognens bagage¬ 
rum havde fået den øverste del bøjet 
bagud i en skarp vinkel. 

(For yderligere detaljer, se under sektionen 
med fotos). 

Den mest usædvanlige opdagelse af dem 

alle, vedrører 2 ure hos Johnson. Ved diskus¬ 
sionen kl. 05.00 blev Johnson gjort opmærk¬ 
som på, at hans ur gik 14 minutter bagefter. 
Dette syntes måske i sig selv ikke usædvan¬ 
ligt for en lægmand, men kan f. eks. i en 
retssag, hvor der diskuteres nøjagtige klokke¬ 
slet, have stor betydning for sagens udfald. 
Da Johnson’s vogn blev undersøgt, viste det 
sig, at uret på instrumentbrættet også var 
bagefter politistationens ur . . . nøjagtig 14 
minutter. Johnson forklarede, at han stillede 
begge de nævnte ure ens, da han kom på vagt 
aftenen før, kl. 19.00. Et argument fra en 
skeptiker kunne selvfølgelig være, at John¬ 
son da havde indstillet begge ure galt. En 
gennemgang af notaterne i Johnson’s log¬ 
bog (som han havde med sig i bilen) afslører 
imidlertid, at alle noterede klokkeslæt for 
radioforbindelser med politistationen nøje 
stemmer overens med stationens tider... før 
UFO-hændelsen. Hendry spurgte Johnson, 
om han ikke bare havde lyttet til politistatio¬ 
nens annoncering af tider, og nedskrevet 
disse. »Nej«, sagde han, »Jeg refererede til 
mine egne ure.« Så hvor sælsom dette punkt 
i sagen end måtte være, fremtræder det som 
en troværdig side af oplevelsen. 

Kl. 11.00 kørte en politimand Johnson til 
en øjenlæge i Grand Forks, North Dakota, 
for et mere omfattende eftersyn af øjnene. 
Da doktor Leonard Prochaska fjernede for¬ 
bindingen fra Johnson’s øjne kl. 11.45 kon¬ 
staterede han, at irritationen var svunden. 
Nu kunne lægen også foretage en undersø¬ 
gelse af nethinderne, uden at det gav ubehag 
for patienten. Der kunne ikke konstateres no¬ 
gen permanente forbrændinger. Denne dok¬ 
tor var kendt med de konklusioner, den første 
læge var kommet til, da han undersøgte 
Val Johnson. Han bemærkede, at det var 
højst tænkeligt, at vævene i øjnene kunne 
heles fuldstændigt indenfor en 10-timers 
periode som denne. Han meddelte yderligere, 
at brandsår på hornhinden oftest forårsages 
af kraftig ultra-violet stråling, eller f. eks. fra 
en svejse-flamme. 


IUR følger sagen op 

Sheriff Brekke indtelefonerede besked om 
observationen på »Center for UFO Studies«s 
afgiftsfrie »varme linie«, samme dag som be¬ 


givenheden fandt sted. lUR’s Allan Hendry 
ringede til nærmeste FAA-anlæg i Grand 
Forks, North Dakota. Luftfartens kontrol¬ 
tårn (som er lukket fra kl. 22.00 til kl. 06.00) 
var ikke bekendt med nogen trafikulykke el¬ 
ler usædvanlig »trafik« omkring kl. 01.40 den 
morgen. 

Lignende samtaler, der blev ført med »Air 
Route Traffic Control Center« i Minneapolis, 
og med »Flight Service Station« samt »Ge¬ 
neral Aviation District Office«, gav samme 
resultat. Flyvevåbnets base i Grand Forks 
nægtede kendskab til — eller at have del¬ 
taget i — nattens begivenhed. Intet af dette 
modbeviser, at der f. eks. kunne have været 
tale om et lavtflyvende luftfartøj i nævnte 
tilfælde, men denne slags undersøgelser 
er altid nødvendige i et så vigtigt tilfælde. 

Hendry fløj til Warren, Minnesota den føl¬ 
gende dag, og mødtes med personalet på 
politistationen i Marshall. Før hans ankomst 
havde sheriffen og hans folk allerede om¬ 
hyggeligt gennemsøgt vejen, hvor begiven¬ 
heden fandt sted. De knuste glasstumper fra 
vognens lygte blev fundet på hovedvejen, tæt 
ved »68«-milepælen. Her må således stedet 
for »sammenstødet« befinde sig, ca. IV 2 km 
syd for County Road »5«. Vognen havde 
kørt ca. 250-260 meter, inden de mørke brem¬ 
sespor i vejkanten viste, hvor Johnson’s 
bremser blev blokeret. Bremsesporene fort¬ 
satte yderligere med endnu 30 meter lige ned 
ad hovedvejen, før de bøjede af i østlig ret¬ 
ning, på tværs af den nordgående vejbane. 
Sheriffen lavede et forsøg med en anden 
vogn, som kørte med samme hastighed som 
Johnson’s, indtil han nåede milepælen. Så 
slap han speederen med foden og iagttog, 
hvilken hastighed han var på, netop da han 
passerede stedet, hvor bremsesporene be¬ 
gyndte. Hastigheden var stadig på 77 km/t. 

Sheriffen undersøgte også omegnen med 
en geiger-tæller, men fandt ingen kraftigere 
udslag end ved den sædvanlige baggrunds¬ 
stråling. Hendry anvendte også et måleud¬ 
styr i den ødelagte vogn, men uden positivt 
resultat. Val Johnson, Allan Hendry m.fl. 
gennemkørte hele den anvendte rute hele 
vejen ned til træ-gruppen, hvor man formode¬ 
de, UFOet først havde befundet sig. Men man 
fandt intet usædvanligt. 

I mellemtiden havde andre politifolk under- 

søgt arealet i omegnen, for eventuelt at finde 
spor efter landingen af et fly, men uden re¬ 
sultat. 

De knuste glasskår blev omhyggeligt op¬ 
samlet, men ingen spor af noget andet ma¬ 
teriale kunne lokaliseres. Omtrent 20 meter 
øst for det sted, hvor bilen stoppede op, 
fandt man et stort uregelmæssigt jord-areal 
med sparsom plantevækst. Jordstykket så 
ud til blot at være et areal, der var blevet 
ødelagt af for megen kunstgødning, men en 
jordprøve fra dette areal kan måske enten 
underbygge eller afkræfte denne første an¬ 
tagelse. 

Hvilken chance er der for, at det skulle 
være noget dagligdags, der var hændt ved 
denne bizarre oplevelse? — En udgiver af en 
avis kom frem med denne populære teori: 

Tæt pa sammenstød med fly 

Ifølge denne teori må flyets propeller have 
hvirvlet grus op fra vejsiderne (der er rige¬ 
ligt af det), og dette har så foranlediget knus- 
ning af det ene glas samt lavet den nedad- 
vendte bule i motothjelmen. At antennerne 
bøjes bagud sker ved, at propellerne rammer 
dem. For lige at kontrollere dette, så vi i 
telefonbogen, at der er over et dusin mark¬ 
sprøjtningsfirmaer i området, og der har tid¬ 
ligere været narko-smuglere, der anvendte 
fly ved nattetid. Der er imidlertid mangfol¬ 
dige hager ved denne forklaring, idet: 

Marksprøjtning finder ikke sted om nat¬ 
ten. 

Bøjningen af den første antenne sidder 
så langt nede (idet vi går ud fra, at pro¬ 
pellen ikke straks klippede den over), at 
den omtrent lige så høje glaskuppel (med 
det roterende lys), lige foran antennen, 
ville være blevet hugget af, af flyets pro¬ 
peller, skrog eller landingsstel (vi ser 
bort fra rammen om vindspejlet) men 
den er ubeskadiget. Den lille lygte ved 
siden af havde fået filteret skrammet og 
gennemhullet på midten, men selve lyg¬ 
tehuset var ubeskadiget. 

Hypotesen om et fly forklarer ikke øjen- 
skaderne eller de forsinkede ure. Den 
stemmer heller ikke overens med den 
lydløse, men pludselige acceleration, 
som vidnet har berettet om. 


Svindel 

Val Johnson kunne selvfølgelig have lavet et 
svindelnummer, men: 

Hvorledes, og hvorfor ville han tage risi¬ 
koen forat beskadige begge sine øjne? 

Desuden, svindel-teorien stemmer ganske 
enkelt ikke overens med Johnson’s væremå¬ 
de eller den måde, hans medarbejdere alle 
har beskrevet ham på, såvel som det ind¬ 
tryk, manden fra IUR fik af ham under den 
3 dages undersøgelse. 

På dette punkt af undersøgelsen er der 
faktisk ingen tænkelig hypotese, der kan for¬ 
klare alle detaljer i observationen. Måske kan 
man nå frem til en mere sikker løsning, når 
følgende spørgsmål er blevet afklaret: 

FAA vil sende os en computer-udskrift af 
alle radar-målinger over, hvad der er obser¬ 
veret over en vis højde over Marshall-områ- 
det fra kl. 01.30 til kl. 02.30. 

Et laboratorium i Minnesota vil undersøge 
bøjningerne i antennerne, og samtidig lede 
efter fremmed stof på dem samt på det knu¬ 
ste glas ved en analyse. Hvilken karakter har 
metallet ved bøjningerne? Er der spor af 
magnetisme eller stråling? Findes der mikro¬ 
skopiske mærker på overfladen? Er det var¬ 
me eller en kraftpåvirkning, der har defor¬ 
meret metallet? 

Karosseriet på Johnson’s vogn vil blive 
magnetisk undersøgt, samtidig med en al¬ 
mindelig vogn til sammenligning. Blev vog¬ 
nens ur påvirket af et magnetisk felt? 

Ford Motor Company vil give os oplys- * 
ninger vedrørende vindspejlet og uret. Kan 
ultraviolette stråler passere gennem vind¬ 
spejlets glas og vinyl? I hvor stor målestok? 
Kræver det elektriske ur konstant tilførsel af 
energi? En vindspejls-ekspert vil ligeledes 
undersøge vore fotos af beskadigelsen, for 
eventuelt at komme frem til årsagen til øde¬ 
læggelsen. Prøver af maling (lak) vil blive 
fremsendt til analyse. 

Et andet forskningsfirma i Minnesota vil op¬ 
tage luftfotos med infra-rød film af terrænet. 
Har strålings-kilden, der fløj hen over vejen, 
haft nogen indvirkning på vegetationen på 
den ene eller anden side? Denne procedure 
vil kunne afsløre ændringer i klorofyl-indhol¬ 
det hos planterne. Firmaet vil også fotogra¬ 
fere vognen under ultra-violet lys. 

Øjenlæger vil gå i lag med de medicinske 
rapporter, samt oplysninger vedrørende vind¬ 
spejl og brilleglas, for at fastslå den nedre 
grænse for den lysstyrke og type af lys, 
der optrådte. 

Vi vil checke med Timex-urfabrikkerne om 
de er i besiddelse af prøver vedrørende 


EM-tests udført på denne type ure. 

I andet afsnit vil vi gennemgå en del til¬ 
syneladende beslægtede rapporter om lys¬ 
kugler, der har »angrebet« biler i den øvre 
del af Midtwesten. 

International UFO Reporter, septjokt. 79. 

Oversættelse: E. Bøtter-Jensen. 


1. Forlygte knust. Af de to lygter (hovedlyset), 
der sidder side om side i bilens venstre side 
(førersiden), er kun den inderste beskadiget. 
Den på ydersiden er uberørt. Der er 20 cm’s 
afstand fra lygtens centrum til den øverste 
del af motorhjelmen, og alligevel er der ingen 
ødelæggelse her. Lygten er anbragt 45 cm fra 
bilens venstre side og 70 cm overjorden. 



2. Bule. Denne cirkulære bule er 12,7 mm 
bred og 2,4 mm dyb. Der er kun to steder, 
hvor lakken er afskrabet, så metallet neden¬ 
under ses. Denne bule befinder sig 130 cm 
bag forlygterne. Motorhjelmen er 93 cm 
over vejbanen. Deformeringen i den bagerste 
del af bulen vidner om, at presset ved sam¬ 
menstødet primært blev rettet nedad, og 
i retning mod vindspejlet. 



3. Beskadiget vindspejl. Vindspejlet forblev 
intakt, men blev krakeleret fra øverst til ne- 
derst ud for førerens plads. Læg mærke til, 
hvad der ser ud som i alt 4 reelle » træf «- 
punkter. Det er som om en sværm af sten har 
forårsaget ødelæggelsen, og uden at berøre 
karosseriet. Hullerne befinder sig 1,8 meter 
fra bilens forende. 

4. Uret bagefter. Uret her er en standard¬ 
udgave af Ford’s instrumentbræts-ure fra 
omkring 1977, og drives direkte elektrisk. 
Hvis ledningen til batteriet blev afbrudt, ville 
uret stoppe øjeblikkelig. Vidneudsagn for¬ 
tæller, at uret var stillet korrekt kl. 19.00, 
nogle timer før begivenheden indtraf, men 
efter uheldet gik det 14 minutter bagefter. 

5. Ituslået lygteglas. Den røde plastic-linse 
der dækker projektørlyset på bilens tag i fø¬ 
rerens side (nr. 2 fra venstre) viser en tre¬ 
kantet gennemhulning, og linsen var løsnet 

fra lampehuset. Man fandt hverken det sav¬ 
nede plasticstykke eller nogen fremmedlege¬ 
mer gemt i lygtehuset. Der var ikke nogen 
synlig beskadigelse af selve lygtehuset. 


6. Tag-antenne bøjet. Dette er en 90 cm lang 
antenne fra firmaet »Antenna Specialists 
Inc.«. Den består af en enkelt massiv metal¬ 
pisk, der er meget spændstig og elastisk. 
Hvis man tager om antennen og bøjer den, vil 
den stå i en bue og svirpe tilbage igen. Pisken 
har en varieret tykkelse og er tyndest foroven. 
Det hele er monteret på en fjedrende sokkel. 
Som afbildningen viser, blev pisken alligevel 
bøjet i en vinkel på 60 grader. Knækket er 
placeret 14 cm over sokkelfjederen. Der ses 
endnu insekt-dele fastklistret til metallet 
(stangen er helt dækket med dette klæb¬ 
rige materiale). Det mærkeligste af det hele 
er, at den store kuppel-lampe (roterende ka¬ 



tastrofelys), som er anbragt nogle få centi¬ 
meter foran antennen og faktisk i samme høj¬ 
de som det sted, hvor den er bøjet, er uskadt. 


V 

7. Bagagerums-antenne bøjet. Denne anten¬ 
ne er identisk med tag-antennen som lige er 
beskrevet. Bøjningen her er endnu skarpere 
... 90 grader, og omfatter kun de øverste 
9 cm af pisken. Læg mærke til den stigning 
der er i vinkelstørrelsen i forhold til den 
første antennes bøjning. Der er 138 cm mel¬ 
lem de to antenner (horisontalt), og en 45 
cm’s stigning til bøjning nr. 2. Dette resul¬ 
terer i en vinkel på 18 grader fra for til bag. 
Denne sidste antenne er beregnet til CB-ra- 
dio (Walkie-talkies). Læg mærke til, at der 
ikke var nogen ødelæggelse på bilens almin¬ 
delige teleskop-antenne fremme på køler¬ 
hjelmen. Alle ødelæggelser er sket i førerens 
side af vognen, den bagerste antenne, som 
er ca. 90 cm fra vognens venstre side, er det 
tætteste, ødelæggelserne har været ved vog¬ 
nens midterlinie. 


8. Øjnene forbrændt. Det gjorde ondt i John- 
son’s øjne, så snart han atter kom til bevidst¬ 
hed. En undersøgelse hos en læge 2 timer 
senere viste en rødmen tværs over overfla¬ 
den af begge øjne (conjunctivitis). Johnson 
var også for overfølsom overfor lys til, at der 
kunne foretages en undersøgelse af hans 
nethinder. Doktoren konkluderede, at hans 
tilstand kunne sammenlignes med en »mild 
svejse-forbrænding «, og forbandt patientens 
øjne. 10 timer efter uheldet erklærede en 
øjenlæge, at Johnson’s øjne faktisk var hel¬ 
bredte, og der blev nu ikke fundet nogen for¬ 
brænding på nethinderne. 

9. Uret var bagefter. Johnson bar et meka¬ 
nisk Timex-armbåndsur (der skal trækkes op 
manuelt). Modelnummeret er 165601. Det er 
udstyret med dato-vindue og stor sekundvi¬ 
ser. Urkapslen er af forkromet metal og med 
bagklædning af rustfrit stål. (Detailpris: 16,95 
dollars). Da uret ikke er antimagnetisk, er det 
svært at forstå, hvorfor det, ligesom instru¬ 
ment-uret, var 14 minutter bagud. (?) Det går 
nu normalt (ligesom uret i bilen), og blev an¬ 
skaffet i maj eller juni 1979. 



Portræt af Val Johnson 

I dette tilfælde er der kun eet vidne: men 
alt, hvad vi har erfaret om sheriff Val John¬ 
son, vidner om, at han er en mand der er 
retskaffen og besidder en kræsen professio¬ 
nalisme. Johnson, der er 35 år, har nu boet 
i Marshall kommune i 4 år. Han er gift og 
har 3 børn. Johnson blev født i La Crosse, 
Wisconsin, og blev bortadopteret, da han 


var 7 måneder gammel. Han voksede op i 
Grantsburg, Wisconsin, og arbejdede som 
værktøjsmager i Thief River Fails, Minne¬ 
sota, indtil for 2 V 2 år siden, hvor han overgik 
til polititjenesten i Marshall kommune. Han 
har nu gjort tjeneste dér i over 1 år, som 
kørende politimand. 

Johnson’s foresatte, sheriff Dennis Brek- 

ke, havde ikke ros nok tilovers overfor sin 
medarbejder. Han udtalte, at han virkelig 
havde tillid til, at oplevelsen virkelig må have 
fundet sted, som Johnson har beskrevet 
den: »Hvad han har set, har han set. Ingen af 
os er vænnet til at skulle forklare hændelser, 
som vi ikke før har oplevet.« 

Han beskriver sin medarbejder overfor 
lUR’s Allan Hendry som værende meget 
intelligent og en, der ikke nyder hverken al¬ 
kohol eller narkotika. 

Næstkommanderende, Everett Doolitle, be¬ 
kræftede disse udtalelser og kunne tillægge, 
at hans kollega nærmest kan betegnes som 
»irriterende« pertentlig vedrørende tidspunk¬ 
ter og tjeneste-journaler. Hele afdelingen 
fulgte hans oprivende oplevelse med sympa¬ 
ti, og gav ham samlet deres fulde støtte. 

Kan man tænke sig Val Johnson som en 
person, der ville lave et svindelnummer? — 
Når man er sammen med ham, får man en 
følelse af, at han er virkelig forbløffet over 
begivenheden, og han har ikke noget forud¬ 
fattet mening eller »teorier« om forløbet. 

Inden denne første observation i sit liv 
var han nærmest ligeglad med UFO-spørgs- 
målet. Det slår en, når man taler med John¬ 
son, at han taler afdæmpet, men udtrykker 
sig godt, uden at anvende for blomstrende 
vendinger eller at ville forsøge at vække op¬ 
mærksomhed. Den eneste grund til, at han 
fik personlig publicity vedrørende sin ople¬ 
velse, var, at sheriff Brekke havde foranstal¬ 
tet en pressekonference med de lokale avi¬ 
ser. Dette blev gjort for at sætte en stopper 
for de forskellige rygter, der havde spredt sig 
livligt i den lille by Warren, som er politiets 
hovedkvarter. 

Et af rygterne ville vide, at Johnson’s bil 
var eksploderet. Et andet påstod, at han hav- 
» de brækket sin ene arm. Brekke udtalte: 
»Oprigtig talt: hvis det kun havde været po¬ 
litiets personale, som havde haft kendskab 
til sagen, så ville jeg ikke have meddelt det 
til andre end til centret for UFO-forskning. 
Vi må håbe på, at det ikke kommer til at se 
ud, som om vi alle er skrup-tossede. Jeg ken¬ 
der Val, og hvis han fortæller, at det skete, 
ja, så skete det.« 

Omkring den 30. august meddelte såvel 
en lokal avis som en radiostation oplevelsen 
til A.P.s nyhedstjeneste, hvorefter den blev 



kendt og berømt af hele nationen. Men John¬ 
son har undladt at benytte sig af chancen 
for udnyttelse af den nyopståede berømmel¬ 
se. Da Johnson 2 uger senere optrådte i 
ABC-TVs udsendelse: »Good Morning Ameri¬ 
ca« sammen med Allan Hendry, erklærede 
han kategorisk, at dette ville blive hans sidste 
interview. Stillet overfor chancen for at få en 
tur rundt i New York City for sig selv og 
konen, ja, så valgte han i stedet at tage ud til 
lufthavnen og ventede dér i hele 7 timer, in¬ 
den hans fly startede hjemover. — Og grun¬ 
den: »Jeg synes storbyer er uhyggelige!« 


Støt den seriøse 
UFO-forskning 

Abonnér på UFO-NYT — kr. 75,- 
forårgang 1980 (- og kr. 125,- i alt 
for fællesabonnement 
UFO-NYT/Det Ukendte) 

PLANETERNES ÅRTI 



Det ottende årti i det 20. århundrede — mere 
præcis perioden mellem 1967 og 1979 — ind¬ 
varslede en ny tidsalder for opdagelser, tids¬ 
alderen for den videnskabelige udforskning 
af Solsystemet. Efter århundreder med kon¬ 
klusioner baseret på svage teleskoprske ob¬ 
servationer og nogle få indledende »in situ« 
rum-missioner, begyndte amerikanske og so¬ 
vjetiske rumfartøjer en systematisk udforsk¬ 
ning af solsystemet. 

I denne aktive periode oplevede man et du¬ 
sin bemandede og ubemandede rejser til 
Månens overflade og missioner, der vendte 
hjem med prøver; tætte forbiflyvninger af 
Merkur; de første succesfulde kredsløb og 
sonder sendt ned gennem atmosfæren til 
landing på Venus: forbiflyvninger, kredsløb 
om og landinger på Mars: de første rumskibe 
i Saturns og Jupiters »mini-sol-systemer«: de 
4 første rumfartøjer — Pioneer 10 og 11 og 
Voyager 1 og 2 — sendt afsted i baner, der 
vil føre dem udenfor Solsystemet, ud i det 


Vw'*, . 

professor i planetstudier ved Cornell University 

ydre rum. De medbringer hver et budskab 
adresseret til eventuelle intelligensvæsener 
som i en fjern fremtid måtte træffe på disse 
herreløse vrag, medens de langsomt kredser 
rundt om Mælkevejens centrum. 

Fortidens svævende spekulationer er ble¬ 
vet erstattet af kontante videnskabelige fund, 
der i det store og hele har været mere værdi¬ 
fulde, forfinede og mere spændende, end de 
fantasier der gik forud for dem — kolossale 
vulkaner, bjergkløft-systemer og sandstorme 
med hastigheder der nærmer sig lydens på 
Mars; Merkurs og Callisto’s gamle krater¬ 
dækkede overflade; Jupiter’s og Saturn’s 
magnetosfærer og strålingsbælter: Venus’ 
svovlsyreskyer, djævelske overfladetempera¬ 
turer og mærkeligt eroderede landskab: de 
første nærobservationer af de ikke kuglefor¬ 
mede verdener Phobos, Deimos og Amal- 
thea; de overraskende net af rette og bue¬ 
formede overfladetræk hele vejen rundt om 
Europa og Ganymedes: opdagelsen af mindst 
én ny måne ved Saturn: lyn på Venus og 
Jupiter: dalsystemer på Mars, der sandsyn¬ 
ligvis antyder en tidligere periode med rige¬ 
lig overfladevand i væskeform: aktive vul¬ 
kaner på lo, der tapper et underjordisk hav af 
flydende svovl, som i frossen tilstand på over¬ 
fladen er årsagen til denne verdens mange¬ 
farvede udseende: opdagelsen af en ring om¬ 
kring Jupiter, og af nye detaljer i Saturn’s 
ringsystem: glimt af Titan’s organiske skyer: 
og, under den første seriøse eftersøgning ef¬ 
ter liv på en anden planet, afsløringen af 

Mars’s drilske og gådefulde overfladekemi, 
der ikke i noget jordisk laboratorium er ble¬ 
vet genskabt i detaljer uden tilstedeværelsen 
af liv, og som efterlader det meget åbne 
spørgsmål, om der findes en Mars’isk mikro¬ 
biologi. 

Robot-rumfartøjer 

Disse opdagelser og de bittesmå alsidige ro¬ 
bot-rumfartøjer, der gjorde dem, tror jeg vil 
gøre vor tid berømt i tusind år. Der er kun én 
generation, der har det privilegium at gøre 
sådanne opdagelser. Det er vort store held, 
atdetsker i vor tid. 

De samtidige teknologiske fremskridt og 
sammenligningen mellem andre verdener og 
vores egen giver et stort praktisk udbytte på 
lidt længere sigt. Den ubemandede del af 
disse udforskninger — og de fleste af de be¬ 
tydningsfulde videnskabelige resultater 
stammer fra ubemandede missioner — er 
ikke dyr efter stormagternes økonomiske må¬ 
lestokke. 

I hele denne 12-års periode svarede de 
samlede udgifter til disse missioner til ét 
års udgifter til den amerikanske militære 
intervention i Sydøst-asien, der sluttedes i 
samme periode. Men en sådan videnskabelig 
udforskning skader i hvert fald ikke, for at 
sige det mildt. I en verden, som næsten 
er fuldstændig udforsket, bevirker de, at 
menneskets trang til eventyr får fredeligt af¬ 
løb. Udforskningen af Solsystemet er en be¬ 
drift, der gør os stolte af vores teknologi, vort 
land, vor tid og vores art. 

Som i al videnskab opstår der nye my¬ 
sterier, når de gamle mysterier opklares. 
Hvis vi ønsker det, kan vi nøje undersøge 
asteroiderne, undersøge en komet på nært 
hold, kortlægge hele Venus’ overflade ved 
hjælp af radar og få køretøjer til at køre 
tusind kilometer gennem Mars’ landskab. 

Udforskningen af Månens poler, Jupiter’s 
skyer, Titan’s og lo’s overflade så vel som en 
mere definitiv søgen efter Mars’isk biologi er 
missioner, der venter på at blive udført. 

Men planet-programmet er i vanskelig¬ 
heder. USA har ikke siden afslutningen af 
Apollo-programmet sendt et rumfartøj til 
Månen. Det er år siden Sovjet med succes 
landsatte en Marssonde. Sovjet har aldrig 
forsøgt en mission længere væk end Venus 


eller Mars. Efter et årti med energisk ud¬ 
forskning af Solsystemet har USA i frem¬ 
tiden kun én eneste vedtagen planetmission 
— Galileo, hvor det er planen at kredse om 
Jupiter og sende de første sonder ned i dens 
atmosfære. Galileo er i alvorlige vanskelig¬ 
heder. USA har valgt på forhånd at opgive 
Titan/Centaur og andre traditionelle opsen¬ 
delsesmetoder, og at vove hele opsendelses¬ 
teknologien i ét foretagende, kaldet Space 
Shuttle: Rumfærgen. 

Rumfærgen har på det sidste været udsat 
for alvorlige forsinkelser og en ildevarslende 
nedsættelse af den forventede løftekapaci¬ 
tet, der sandsynligvis vil tvinge de to dele af 
Galileo-missionen til at blive opsendt med 
hver sin rumfærge, hvis ydeevne er usikker, 
og den kan ikke opsendes før i midten af 
1980’erne. 

Endnu alvorligere er risikoen for, at over¬ 
skridelsen af omkostningerne til rumfærgen 
vil tvinge NASA til at nedskære det halten¬ 
de planet-program yderligere. Med en stadig 
stigende inflation, et fastlåst budget og en 
stædig satsen på bemandede rumflyvninger, 
optræder NASA nogle gange, som om et 
energisk planet-program mere var en biting 
end en af dets centrale aktiviteter. 

Jeg spekulerer på, hvorvidt fremtidens hi¬ 
storikere, der ser tilbage på vores tid, vil tale 
om en kortvarig periode med storslåede ud¬ 
forskninger efterfulgt af en tilbagetrækning 
fra Universet: eller om de vil tale om et ved^ 
varende arbejde med at udforske vores nær¬ 
meste omegn i rummet. Vi kan forbedre vort 
kendskab til vor egen verden, ved at sam¬ 
menligne den med andre, og vi kan lægge 
grunden til en kultur, som strækker sig ud i 
Solsystemet. 

Kilde: New Scient ist, 20/27 dec. 1979 
Oversætter: Kim Møller Hansen. 


Romsjømannens kvaler 

»Svenskerne fortæller, at nordmænde- 
nes rumprogram er løbet ind i en teknisk 
vanskelighed: Astronauten (»romsjø- 
mannen«) bliver ved med at falde ned, 
når dragesnoren knækker!« 

Alt optaget! 

NASA meddelte sent i 1979, at næsten al 
plads på rumfærgen er optaget frem til 1984. 
Om bord under de 37 planlagte opsendelser 
fra 1. september 1981 til 21. juni 1984 er 47 
forskellige ladninger — rumfærgen kan jo 
bruges til mere end en satellit pr. opsendelse. 
Det drejer sig om alle slags projekter, vejr¬ 
satellitter, spionage, telekommunikation, 
rumsonder (som skal videre ud i solsystemet) 
og mange andre forskningsmæssige opga¬ 
ver. I projekterne deltager i alt 14 lande, 
inklusive Danmark, som medlem af ESA, 
og projekterne fordeler sig med 15% til det 
amerikanske forsvarsministerium, 32% til 
NASA selv og 53% til andre brugere i og 
udenfor USA. 

De nøjagtige opsendelsesdatoer er fast¬ 
lagte, men udsættelser af de første fire 
forsøgsopsendelser kan forskyde datoerne, 
ligesom man tager forbehold over for »sikker- 



Getaway S pedals eller » Tilbudspakker « kom¬ 
mer med rumfærgen op, når der er plads og 
vægt til overs. Her er to standardpakker med 
cylindrisk trykkabinet og isoleret top- og 
bunddæksel anbragt i lastrummets højre si¬ 
de, lige bag kabinen. Mere end 200 personer 
og organisationer fra hele verden har alle¬ 
rede bestilt plads. Kilde: Spaceflight. 


hedspolitiske årsager«, det vil sige hurtige 
opsendelser for forsvarsministeriet i til¬ 
fælde af internationale kriser. Ud over disse 
47 projekter bliver der plads til over 200 små 
»tilbudspakker« — ukomplicerede forsøg, 
som kan være i en lille tøndeformet special¬ 
indpakning. Alle har i nogen tid kunnet reser¬ 
vere plads til sådanne tilbudspakker, og 
anvendelserne bliver mangfoldige, lige fra 
førstedagskuverter til mindre, videnskabelige 
forsøg. Simon Spies er blandt bestillerne, og 
han har stillet plads til rådighed for danske 
forskere. Derimod har NASA kategorisk af¬ 
vist rygter om, at man modtager bestillinger 
på »charterrejser« i rummet. Der findes ikke 
udstyr til mere end 7 personer om bord i 
rumfærgen, og der er ikke planer om at æn¬ 
dre dette. Derimod har der uofficielt været 
talt meget om, at det var på tide, at kunst¬ 
nere fik lejlighed til at beskrive rummet og 
rumrejse for os andre. Der kunne for eksem¬ 
pel være tale om billedkunstnere, fotografer, 
digtere, forfattere eller musikere. Hvis der er 
politisk stemning for det i USA, skulle det 
ikke være umuligt at sende en enkelt person 
med op under en mission, hvor man ikke ud¬ 
nytter den fulde mandskabskapacitet allige¬ 
vel. 

OJK/NASA News. 

Det ser De aldrig! 



— det må man da i hvert fald ikke håbe, for billedet viser seks styrbare atomsprængladnin¬ 
ger — de såkaldte MIRVs — i det øjeblik de træder ind i Jordens atmosfære. Sådan vil det 
se ud, hvis der nogen sinde bliver brug for det raketarsenal som stormagterne bruger til at 
holde hinanden i skak med. Billedet er taget i det amerikanske forsøgsområde ved Kwajalein 
koraløen i det vestlige Stillehav under en prøveaffyring af to Minuteman 3 missiler — uar- 
merede vel at mærke. Også andre genstande, som træder ind i atmosfæren under kontrol, 
vil se sådan ud: det kan dreje sig om film fra spionsatellitter, bemandede rumskibe, eller 
videnskabelige sonder med forsøgsmateriale. Dog kommer sådanne kun ned enkeltvis: så 
ser man kun én stribe, er der nok ingen grund til at stikke hovedet i busken. 

OJK/Billedet: AW&ST. 


UFO-NYT 
og leveringstider 

Dette nr. af UFO-NYT blev desværre 
forsinket, hvilket vi beklager meget. 
Forsinkelsen skyldes flere uheldige om¬ 
stændigheder, som der ikke i tide var 
taget højde for, bl. a. mange hellig¬ 
dage, urimelig lange forsendelsestider 
hos postvæsenet (helt op til 4 dage) 
samt redaktionelle forsinkelser. — Vi 
beklager endnu en gang og må prøve at 


være mere forberedt for den slags for¬ 
sinkelser en anden gang. 

Dette vil vi allerede gøre med ... 

UFO-NYT nr. 4, 

der, på grund af sommerferie i trykke¬ 
riet, først udkommer omkring 1. august. 
— Vi håber De også bærer over med 
denne forsinkelse og ønsker Dem her¬ 
med en rigtig god sommerferie. 

Redaktionen. 


120 UFO-NYT 3-80 







Radioteleskoper i interplanetarisk 

kredsløb af Jurij Kolosov, ingeniør. APN 


En gruppe førende sovjetiske ast ro¬ 
fysikere og rumteknikere har foreslået 
at sende et stort teleskop i kredsløb 
i rummet. Hvori består fordelen ved et 
sådant teleskop? 

Radioastronomer forsøger på enhver måde at 
øge det astronomiske observationsudstyrs 
følsomhed. Jo større antenne-reflektoren er, 
desto større mængder energi fra radiobølger¬ 
ne i rummet opfanger den. De største bevæ¬ 
gelige reflektorer i dag er på størrelse med 
en fodboldbane. 


Astrofysikerne skal ikke alene kunne fange 
en fjern kilde, der udsender radiobølger, de 
må også kunne klarlægge radiobølgernes 
struktur. Dertil er det nødvendigt, at tele¬ 
skopet er i besiddelse af en høj opløsnings¬ 
evne. De første radioteleskoper var ikke 
stort bedre end det menneskelige øje, men 
i 1950erne nåede man et stort skridt videre, 
da forskere fra forskellige lande begyndte at 
modtage signaler fra rummet med to an¬ 
tenner samtidigt. Opløsningsevnen fra den¬ 
ne dobbeltindretning, som man kalder et 
radiointerferometer, bestemmes ikke af sel- 


Detaljerigdommen, eller opløsningsevnen for et radioteleskop er bestemt af størrelsen. 
Et af de største radioastronomiske anlæg er The Very Large Array, VLA i nærheden af 
Socorro, New Mexico. Anlægget består af en Y-skinne, hvorpå 27 fuldt styrbare parabol¬ 
antenner kan køres. Hvert enkelt teleskop vejer 210 tons og er 25 m i tværmål. Armene i 
Y’et er 21 og 19 km lange. Kilde: National Radio Astronomy Observatory. 

ve antennernes størrelse, men af afstan¬ 
den mellem dem. Jo større afstand, desto 
større opløsningsevne. 

Der er nu oprettet et globalt net af radio- 
interferometre. Det omfatter de største 
radioteleskoper i Sovjetunionen, USA, Eng¬ 
land, Vesttyskland, Holland, Australien og 
Canada. Den opnåede opløsningsevne er 
slående. Man kan eksempelvis lokalisere en 
genstand på Månen med 20 centimeters 
nøjagtighed. 

Alligevel er det utilstrækkeligt. Man har 


Postkort 

Motivet på disse helt utroligt flotte post¬ 
kort er »Det overvældende lys« — et 
zinkografi af grafikeren Sven Aage Voigt. 
Kortene har utallige anvendelsesmulig¬ 
heder, som for eksempel: 

Til postkort 
Som kort ved gaver 
Til indramning/ophængning 
Til opslagstavler 
Som bogmærker 
Som indbydelseskort 
Kortene er dobbelte og har formatet 
107 x 155 mm. Pakke med 5 stk. kort og 
5 stk. kuverter: Pris kun kr. 12,00. 

Bestilling sker lettest ved indbetaling af 
beløbet + kr. 5,00 (ekspedition/porto) til 
giro 9 11 77 25. SUFOI, Postbox 6, 2820 
Gentofte. Skriv venligst på modtager¬ 
delen, hvad der bestilles. 



for få år siden opdaget de såkaldte qvasarer, 
pulsarerne og aktive galaksekerner, der har 
en overordentlig lille angulær udbredelse. 
Selv globale interferometre må her melde 
pas, og deres modtagebasis kan ikke ud¬ 
vides. 

Men hvad kan der opnås, hvis man sender 
radioteleskoper ud i rummet? Sovjetiske vi- 
denskabsmænd har netop foreslået et sådant 
projekt. Selve ideen om rumteleskoper er 
ikke ny, men den er her for første gang frem¬ 
sat i konkret form. Videnskabsmændene 
har foretaget de nødvendige konstruktions¬ 
beregninger og fundet løsninger på tekniske 
spørgsmål vedrørende udnyttelsen af tele¬ 
skopet. 

De foreslår at sammensætte antenne¬ 
reflektoren af adskilte blokke på hver 200 
meter. De sendes først ud i en lav bane om¬ 
kring Jorden, hvor de samles af enten ro¬ 
botter eller, mandskabet på en kredsløbs¬ 
station. Det kræver ti til femten kosmonau¬ 
ter. Når teleskopet er samlet, sendes det 
ved hjælp af raketmotorer ud i et inter- 
planetarisk kredsløb. Et sådant teleskop med 
en diameter på fra 1 til 10 kilometer vil kunne 
fungere enten selvstændigt eller kombineret 
med et andet og på den måde danne et radio- 
interferometer. 

Rumteknikken gør det nu muligt f. eks. at 
anbringe den ene af antennerne i nærheden 
af Jorden og den anden et eller andet sted 
i planeten Saturns kredsløb. Afstanden mel¬ 
lem dem vil være ca. halvanden milliard kilo¬ 
meter. Med en sådan størrelsesorden vil 
interferometrets følsomhed og opløsnings¬ 
evne være flere tusinde gange større end det, 
der indtil nu er opnået i den moderne radio¬ 
astronomi. 

Det vil gøre det muligt at studere ikke 
alene de fjerneste himmel-objekter, men og¬ 
så planeter i kredsløb om andre stjerner. Og 
dette åbner mulighed for at søge efter ikke- 
jordiske civilisationer, hvis sådanne over¬ 
hovedetfindes. 

Man har gennem lang tid håbet at opfange 
kunstige radiosignaler fra rummet, men for¬ 
søgene har indtil videre været uden resultat. 

Måske hører vi blot ikke signaler, der er 
rettet til os? Med interplanetariske telesko¬ 
per vil chancerne vokse betydeligt. 

(APN) 

Den russiske tegner A. Sokojov har her forsøgt at forestille sig et kæmpeteleskop i kredsløb 
om Jorden. De enkelte elementer eller blokke i teleskopet er sekskantede for at give bedst 
udnyttelse af fladen. 

Selv om tegningen her synes at forestille en flyvende tallerken, er der faktisk tale om 
et seriøst projekt for et luftskib til passagertransport. Et engelsk selskab, Thermo- 
Skyships, er i øjeblikket i færd med at rejse penge til fremstilling af en prototype. 
Det usædvanlige styrbare Skyship-luftskib fyldes med helium og drives af 4 turbo- 
propelmotorer. Det skal kunne bringe 100 passagerer fra Londons bymidte til en lan¬ 
ding midt i Paris to timer senere. Til lodret start og landing skal lufskibet bruge et 
lufthavnsområde på 12.000 m2, mens der er brug for 40.000 m2 til traditionelle star¬ 
ter og landinger. 

Air Transport World, januar 1980/ lOKj. 


Boganmeldelse: 


Allan Hendry: 

The UFO Handbook, a guide 
to investigating, evaluating and 
reporting UFO-sightings. 

Doubleday & Company Inc. 

New York 1979. 

En vejledning i at undersøge, vurdere og råp- 
portere UFO-observationer er en stor mund¬ 
fuld, hvilket sikkert også er grunden til, at 
en sådan håndbog længe har været savnet. 


Allan Hendry har valgt at udarbejde sit for¬ 
søg på en sådan bog udfra sin egen under¬ 
søgelse af over 1300 rapporter, han i løbet af 
et år modtog og behandlede som heltidsan¬ 
sat medarbejder ved J. Allen Hyneks Center 
For UFO Studies. Dette arbejde, der resul¬ 
terede i en sikker identifikation af 90% af 
de observerede fænomener, har givet ham et 
enestående ensartet materiale at arbejde ef¬ 
ter. 

Som udgangspunkt bruger Hendry Hyneks 
klassiske UFO-klassifikation: nattelys, dags¬ 
lysskiver og de tre arter nærobservationer. 
Ud fra de opklarede IFO-rapporter gennemgår 
han de forskellige klasser og viser, hvilke for¬ 
bløffende rapporter dagligdags fænomener 
kan give anledning til, som f. eks. en rapport 

om et tallerkenformet objekt set af tre men¬ 
nesker; 7,5 meter i diameter med røde, grøn¬ 
ne og blå blinklys og en sky omkring. Ob¬ 
jektet udsendte en snurrende lyd og fik lyse¬ 
ne på en nærliggende parkeringsplads til at 
pulsere. Årsag? Månen! Når identificerbare 
objekter kan give anledning til sådanne mis¬ 
tolkninger, pointerer Hendry, at man skal be¬ 
handle de »rigtige« UFO-rapporter med stor 
forsigtighed. 

Nærobservationerne af tredje grad får en 
længere behandling. Allan Hendry foreslår, 
at der i realiteten er tale om psykologiske 
fænomener, underbevidsthedens forsøg på 
at forklare, hvad der ligger bag de gådefulde 
nattelys og dagslysskiver. Han mener, dette 
bedst forklarer groteske oplevelser som føl¬ 
gende rapport fra et pålideligt vidne: Et ob¬ 
jekt lander, ud stiger 5 væsener uden hals, 
heraf 2 nøgne; pludselig lyder en desperat 
stemme inde fra objektet: »Jeg er Jimmy 
Hoffa, jeg er Jimmy Hoffa, jeg er . . .«, hvor¬ 
efter stemmen pludselig afbrydes. De fem 
væsener, der i mellemtiden har underkastet 
vidnet en nøjere medicinsk undersøgelse, 
trækker sig efter råberiet tilsyneladende til¬ 
bage for at holde krigsråd, stiger om bord i 
objektet og flyver bort. Jimmy Hoffa er nav¬ 
net på en korrupt fagforeningsleder, der for 
et par år siden forsvandt, sandsynligvis myr¬ 
det af sine tidligere venner i den amerikan¬ 
ske del af Mafiaen. 

Til slut gennemgår Hendry kritisk de for¬ 
skellige værktøjer, ufologer har til rådighed, 
såsom hypnose, strålingsdetektorer, fotogra¬ 
fier og statistik og fremdrager en række 
overraskende resultater, bl. a. at »tidsloven« 
tilsyneladende også gælder for IFO-rappor- 
terne i hans undersøgelse. 

Den stærke side ved Allan Hendrys bog er, 
at UFO-fænomenet behandles, uden at der 
lægges vægt på nogen forhastede teorier. 
Hendry påstår ikke engang, at der nødven¬ 
digvis ligger et reelt fænomen til grund for 
UFO-problematikken. Han påpeger derimod, 
at hvis der ikke tages drastiske nye ideer og 
metoder i brug, kommer studiet af UFO- 
fønomener ikke ud over det dødvande, det 
efter hans mening har befundet sig i, i de 
sidste 30 år. 

Bogen er skrevet på et letlæseligt en¬ 
gelsk, er fuld af illustrationer og absolut 


anbefalelsesværdig, selv om man måske kan 
risikere at få rystet sine forudfattede me¬ 
ninger: men det er vel netop det, UFO-sagen 
går ud på. 

JSD 


Er du prisbevidst? 

Aflægger man et besøg hos en bog¬ 
handler for at købe en bog eller andre 
papirvarer — enten til sig selv eller som 
gave— må man ofte se sig skilt af med 
relativt store beløb. I SUFOI har vi altid 
holdt en prisvenlig politik over for bla¬ 
dets læsere; det er ikke meningen, at vi 
skal have et stort overskud på vore ma¬ 
terialer, men formålet er derimod igen¬ 
nem lave priser på vore materialer at få 
informationerne og materialerne om ufo¬ 
fænomenerne ud til så mange som mu¬ 
ligt. 

Her er to tilbud, som må siges at være 
særdeles rimelige, deres høje kvalitet 
taget i betragtning. 


Denne bog fra SUFOI omhandler de 
spændende aspekter omkring de tids¬ 
punkter på dagen, hvor man ser UFOer. 
Flere pudsige sammenhæng imellem 
observationstidspunkterne og folks dag¬ 
lige vaner bliver gennemgået, men også 
interessante spørgsmål dukker op. Hvor¬ 
for er der en stigning i rapporterings¬ 
frekvensen midt på natten, hvor man 
skulle formode, at der var færrest per¬ 
soner vågne og dermed i stand til at 
observere ufoer? 

Bogen er på 50 sider og er rigt illu¬ 
streret. Pris kun kr. 15,00. 

Bestilling sker lettest ved indbetaling af 
beløbet + kr. 5,00 (ekspedition/porto) til 
giro 9 11 77 25. SUFOI, Postbox 6, 2820 
Gentofte. Skriv venligst på modtager¬ 
delen, hvad der bestilles. 

På sporet af UFO-nauten 


Overskriften kunne forlede en og anden til 
at tro, at en opklaring er lige på trapperne. 
Jeg må nok bedrøve mange ved med det 
samme at fastslå, at det desværre ikke er 
tilfældet. Det er titlen på en både interes¬ 
sant og bemærkelsesværdi bog, som jeg 
skal forsøge at anmelde. 

Først lidt om forfatteren Åge Skjelborg. 
Født 1932. Mag. art. i folkloristik. Free-lance 
forsker og forfatter. Har beskæftiget sig med 
skandinavisk folkemusik og nu også med 
UFO-fænomenet. Har i en periode arbejdet 
som forskningsbibliotekar ved Stats- og 
Undervisningsbiblioteket i Århus. Har skrevet 
artikler om folkelig fiktions-litteratur, trivial¬ 
litteratur, parapsykologi, folketro og moder¬ 
ne folkekultur. 

Selv om jeg finder bogen interessant og 
bemærkelsesværdig og et langt stykke hen 
ad vejen er enig i hans konklusioner, finder 
jeg samtidig anledning til at kritisere visse 
forhold og metoder. 

Før jeg læste denne bøg, troede jeg at 
kende definitionen på en ufonaut, nemlig: 
Et væsen knyttet til UFOerne — en robot 
eller en intelligent skabning. Hvis begrebet 
UFONAUT skal have nogen mening, må 
visse betingelser være opfyldt. UFOer må 
være en fysisk realitet af ikke-jordisk karak¬ 
ter. Dette er en nødvendig, men ikke givetvis 
en tilstrækkelig betingelse. Som bekendt er 
UFO-fænomenet endnu ikke opklaret. Der 
findes en række vidnesbyrd og eksisterer et 
antal teorier. 

Der savnes i bogen en status i selve UFO- 
sagen som udgangspunkt for jagten på ufo- 
nauten. Som forfatteren opfatter begrebet, 
dækker betegnelsen ikke blot beretninger 
med tilknytning til UFO-sagen, men enhver 
oplevelse, der refererer til mærkelige væse¬ 
ner, hvilket svækker troværdigheden til bo¬ 
gen. 

Forfatteren siger: »UFO-forskerne har for 
det meste kun set i retning af verdens¬ 
rummet, mindre eller slet ikke mod det so¬ 


ciale perspektiv, og ufo-forskere har derved, 
sat på spidsen, fået stjernestøv i øjnene og 
et mentalt hold i nakken af at se for meget 
opad mod himmelrummet. Dette, som man 
meget vanskeligt vil kunne komme udenom, 
er vel nok efter min egen mening det mest 
forbløffende ved hele ufo-affæren«. 

Det er da et standpunkt, og - hvis det kun¬ 
ne stå for nærmere undersøgelser - et alvor¬ 
ligt anslag mod den seriøse ufo-forskning — 
men det kan det ikke. Uden at bestride, 
at et antal rapporter må ses i et socialt 
perspektiv, er det en helt ny teori, at fiktive 
ufoer opstået ved forhold og/eller ændringer 
i det sociale mønster kan ses med det 
blotte øje, fotograferes, følges på radar og 
give anledning til flystyrt. Mentalt hold i 
nakken kan jo også skyldes et fastlåst forsk¬ 
ningssyn uden videre kendskab til de fysiske 
perspektiver. Til gengæld forklarer det må¬ 
ske forfatterens holdning til astronomen 
dr. Allen Hynek, der blot omtales som ufo¬ 
forsker. Dr. J. A. Hynek er jo ikke nogen tilfæl¬ 
dig ufo-forsker, men nok en af sagens nøgle¬ 
personer på det forskningsmæssige område. 
Medens der er gjort meget ud af Jacques 
Vallée og hans bøger og forskning, er der 
intet om Dr. J. A. Hyneks forskning og stand¬ 
punkter i sagen, måske fordi J. Vallée i høje¬ 
re grad har arbejdet med ufo-nauter bl. a. i 
»Passport to Magonia«, og fordi Vallée er op¬ 
havsmand til et par af de mest ejendomme¬ 
lige teorier om ufoerne. 

Det kan vel heller ikke undre, at forfatteren 
har et positivt syn på Condon-rapporten i og 
med at han tager til genmæle mod kri¬ 
tikerne og siger, at de fleste skyder langt 
over målet. Enten kender forfatteren ikke 
ret meget til Condon-kommissionens arbejde 
og baggrunden herfor, eller også fordrejer 
han kendsgerningerne. Dr. Condon var selv 
mest interesseret i UFO-sagens tvivlsomme 
aspekter (fupmagere, skøre personer og lign.), 
men ikke i de mere seriøse rapporter. Hvor¬ 
for interessere sig for disse støjproblemer, 

når der i luftvåbnets arkiver var flere tusinde 
interessante rapporter? Condon-rapporten er 
baseret på 59 rapporter — et yderst spin¬ 
kelt grundlag. Når lederen af projektet til 
pressen udtaler: »Det er som at være chef 
for et brandvæsen, som kun skal tage sig 
af falske alarmer«, kan man unægtelig ikke 
tale om den rette forskningsånd. Derfor 
har kritikere kaldt rapporten for »ryggesløs«. 
Når forfatteren mener, at Condon-rapporten 
har givet positive bidrag på feltforskningens 
område, så er det kun betinget, at jeg kan 
støtte denne opfattelse, idet man ikke 
konsekvent har efterlevet sine egne princip¬ 
per for et antal af de undersøgte rappor¬ 
ter. 

Der er altså ingen reel baggrund for for¬ 
fatterens diskriminering af Condon-rappor- 
tens videnskabelige kritikere. 

Jeg er enig med forfatteren i, at mange 
seriøse ufologer har skubbet problemet med 
ufo-nauterne fra sig; de var bange for dem 
af mange forskellige grunde. Der var alt for 
mange svindelrapporter, det var svært at 
finde frem til troværdige vidnesbyrd. Man 
frygtede at blive taget ved næsen og vidste 
ikke, hvordan man skulle tackle problemet 
og koncentrerede sig først og fremmest om 
objekterne. Denne holdning var almindelig 
hos de tekniske ufologer gennem mange år, 
men der var samtidig mange grupper rundt 
om i verden, som talte om mænd og kvinder 
fra Mars og Venus og baser på Månen — det 
var de såkaldte kontaktrapporter, der var 
baggrunden for de kosmiske ufologers virk¬ 
somhed. 

Striden mellem disse to hovedgrupper 
fremmede ikke en seriøs forskning om ufo- 
nauterne. Rapporter om ufo-nautoplevelser 
blev derfor gennem mange år ikke undersøgt 
og behandlet alvorligt. Ufologernes feltforsk¬ 
ning var alt for dårligt også på dette punkt, 
og heri har forfatteren ret. 

Bogens hovedtema er et forsøg på at 
føre nutidens »tallerkenmænd«, »småfolk«, 
og »små grønne mænd« tilbage til den over¬ 
tro, der byggede på nisser, dværge og trolde 
og samtidig påvise en sammenhæng mellem 
den moderne samfundsudvikling og nogle 
menneskers trang til at berette om episoder 
og sammenstød med rumvæsener. 

Der er for mig ingen tvivl om, at forfatteren 


har ret, når han påstår, at mange ufo-naut- 
rapporter fra de sidste 30 år er fortidens 
»nisser« iklædt rumalderens teknisk præge¬ 
de udstyr. Jeg skal ikke udtale mig om, 
hvorfor det er gået sådan, og er ikke kompe¬ 
tent til at vurdere de sociale aspekters be¬ 
tydning. 

Jeg kan nok have min tvivl med hensyn til 
en del af beretningerne. Tvivlen går ikke på 
selve beretningen, men derimod på rigtig¬ 
heden af, at der skulle være tale om ufo- 
nauter. At folk beretter om møde med mærke¬ 
lige væsener gør jo ikke automatisk disse til 
ufo-nauter, med mindre der samtidig er tale 
om et objekt. At tale om ufo-nauter før 1947 
er direkte misvisende. Der eksisterede ikke 
nogen UFO-sag på den tid. 

Jeg kan til gengæld undre mig lidt over, 
at den mest kendte ufo-naut rapport: »Father 
Gill’s beretning« fra New Guinea fra 1959 
ikke er omtalt. Her var mange vidner med 
yderst forskellig social baggrund. 

Trods de kritiské bemærkninger finder jeg 
alligevel bogen interessant og læseværdig 
— ja mere end det — en uundværlig bog 
for ufologer. Hvorfor? Fordi forfatteren har 
forsket på et felt som ufologer alt for længe 
har skubbet fra sig. Et opslagsværk, der 
kan hjælpe i undersøgelser og behandling 
af fremtidige rapporter om påståede møder 
med ufo-nauter. 

Frank Pedersen 


UFO-NYT med 
»hulter-til-bulter« sider? 

Hvis De skulle være en af de få uheldige, 
der har modtaget et fejl-eksemplar af 
UFO-NYT, skal De ikke i stilhed gå og 
ærgre Dem, men blot returnere det uhel¬ 
dige eksemplar og De vil omg. få det 
byttet. 

Send »bytteren« til: 

Frank Ler bæk, 

Sanddalsvænget 17, 

5700 Svendborg. 

Per Borgaard har i sin anmeldelse af den samme bog — i J yd ske Tidende, d. 9. 
dec. 79 — fremdraget en hel del interessante detaljer, der måske afslører noget 
om forfatterens grundholdning til UFO-problemet: 

Nissen flytter med — i et UFO 

Dansk forsker hævder, at UFO-væsner er nære slægtninge til vore gård nisser. 


Det mest gådefulde ved UFO-fænomenet er 
»nærkontakterne«, hvor mennesker hævder, 
de har mødt UFO-besætninger, ufonauter. 
De første beretninger i 50’erne blev mod¬ 
taget som skrøner. Siden kom hundreder af 
rapporter fra hele kloden, og ufonauterne 
blev salonfåhige. Nu har hjulet drejet sig igen. 
En dansk forsker, magister Åge Skjelborg, 
hævder i bogen »På sporet af ufonauten«, 
at ufonauterne er nære slægtninge til vore 
hjemlige nisser. Udslag af folkeovertro. 

Nisser, feer, ellefolk og alle deres frænder 
har forladt høje og moser i Skandinavien og 
England for at blive »rumskippere«, hvis ae¬ 
ronautiske præstationer sætter grå hår i ho¬ 
vederne på alverdens luftvåben. 

Hvordan er det gået til? 

Skjelborg mener, at tre hovedfaktorer spil¬ 
ler ind: Den gamle overtro er baggrunden. 
Den aktuelle anledning er usikkerhed oven på 
krigen, i samfund, der udvirkler sig så hur¬ 
tigt, at man ikke kan følge med, eller i om¬ 
råder, der tømmes ved flugt fra land til by. 

Dertil kommer den udløsende faktor: Det 
modile proletariat, hvis skrøner bereder kli¬ 
maet for de fastboendes UFO-oplevelser. 

— Rumfolket, der fortsat bliver skildret i 
globale rapporter, dukker ikke frem af ver¬ 
densrummet, men op af dybet i os selv, skri¬ 
ver Skjelborg. 

Da nisser og alfer 
fløj af sted i UFO’er 

Engelske og skandinaviske udvandrere til 
USA medbragte i deres åndelige bagage hele 
»det lille folk«, mener han. Da amerikanerne 
Kenneth Arnold i 1947 observerede ni skiver, 
»der fløj, som når man slår smut med tal¬ 
lerkener hen over en vandoverflade«, steg 
den euro-amerikanske skrøne- og fantasiver¬ 
den op til overfladen med et brag. 

Nisserne sås igen, men nu som rumfolk. 


For Jorden var udforsket, og for det moderne 
menneske kunne det ukendte kun komme fra 
det store verdensrum. 

Skjelborg mener at genkende det samme 
mønster i alle UFO-bølger: Først kommer 
rumfolksrapporterne fra mennesketomme 
områder, dernæst florerer de i ret befærdede 
og trafikerede egne og ender før eller senere 
hos en typisk gruppe af en landbefolkning. 
Og hver gang er det mellemteknikere, der 
først beretter om møder med »rumpiloter«. 

— Ufonauternes passionshistorie nåede 
sit tragiske højdepunkt i 1968, da de små 
mænd i amerikanske landingsrapporter offi¬ 
cielt og fuldt dagslys blev nedfrosset af de 
fleste af medlemmerne i den såkaldte Con- 
don-kommission, der blev nedsat ved Colo- 
rado-universitetet for at undersøge UFO-fæ¬ 
nomenet i USA, skriver Skjelborg. 

— Men det må paradoksalt nok have været 
et af de meget få punkter, man kunne blive 
enige om, for den oprindelige stab blev for 
en del splittet i et farligt slagsmål, der i lang 
tid udviklede store, verbale røgskyer. Det 
medførte, at enkelte videnskabsmænd gik fra 
regeringsprojektet, der også fyrede de små 
mænd på gråt papir fra der luftbårne job, 
som et bredt udsnit af den amerikanske be¬ 
folkning havde tildelt dem, fortsætter han. 


Forkert fremstilling 

Her svækker Åge Skjelborg sin troværdig¬ 
hed. Kendsgerningerne, som man bl.a. kan 
læse i professor David M. Jakobs nøgterne 
bog »The UFO Controversy in America«, er, 
at ca. halvdelen af kommissionen gik i pro¬ 
test, fordi undersøgelsen ikke var objektiv. 

Bl.a. afslørede de et brev, hvori projekt¬ 
lederne på forhånd erklærede, at »fidusen må 
være at lave en undersøgelse, der for uden¬ 
forstående virker saglig og uangribelig, men 

for de indviede klart viser, at vi kun nærer et 
meget, meget lille håb om at finde noget«. 

I øvrigt gik kommissionen uden om ufo- 
naut-tilfælde som nissekatten om den varme 
risengrød. 

Hvad værre er, Skjelborg har tilsyneladen¬ 
de ikke læst Condon-kommissionens mur¬ 
stensrapport, som ganske vist i forordet af¬ 
viser UFO’ernes realitet, men derpå omtaler 
de undersøgte sager.... som i en lang række 
tilfælde ikke har kunnet forklares. 

UFO’erne forblev uidentificerede. 

Denne løsagtige omgang med videnskabe¬ 
lige metoder gjorde det amerikanske flyve¬ 
våbens egen UFO-slagter, astronomen pro¬ 
fessor J. Allen Hynek, så vred, at han star¬ 
tede sit eget undersøgelsesprogram. 

Han var efter 20 års arbejde som UFO- 
konsulent for US Airforce kommet til den 
konklusion, at »løsningen på UFO-gåden må¬ 
ske vil være et kvantespring fremad for viden¬ 
skaben«. 


Fantasi eller 
virkelighed? 

Åge Skjelborg spørger: — Er ufonaut-oplevel- 
ser fantasi eller virkelighed eller måske beg¬ 
ge dele på en gang? 

Han svarer selv: — Folk, der fra hele jord¬ 
kloden beskriver møder med rumvæsner, er 
hovedsagelig fra et lavere samfundslagf?). 
Men uanset ufo-vidnets sociale tilhørsfor¬ 
hold har forestillinger om ufonauter dybest 
set noget at gøre med folks spontane op¬ 
levelser af hurtigtløbende strukturændringer 
i lokalsamfund. 

Skjelborgs teori er måske korrekt i nogle 
tilfælde. Der findes også fra Danmark rap¬ 
porter, der virker som udslip fra vidnets un¬ 
derbevidsthed. 

»Garvede« ufologer er forlængst kommet 
til den konklusion, at der må være flere 
forskellige årsager til UFO- og’ ufonautrap- 
porter. 

Det springende spørgsmål er blot, om 
Skjelborg teori forklarer alle tilfælde. Det me¬ 
re end antyder han. Men han fremlægger 
ikke bevismaterialem end ikke statistisk. 

Der kunne ellers ud fra kildematerialet 
være ført statistisk bevis for — eller imod — 



Fyren her og en flok, der lignede ham, be¬ 
lejrede den 22. august 1955 familien Sutton 
på en farm nær Flopkinsville i Kentucky. 
Farmerne så et UFO lande på en mark, og kort 
efter dukkede væsnerne op. De blev mod¬ 
taget med salver fra haglgeværer. Efter en 
nats belejring flygtede familien i bil til Flop¬ 
kinsville. Der var hverken UFO eller væsner, 
da politiet ankom, men spor efter skud gen¬ 
nem moskitonet og vinduer. 


f.eks. påstanden om, at ufonauterne oftest 
er i grønne uniformer. 

Svækker bogens 
troværdighed 

Derfor kommer hans teori — lige som UFO- 
vidnernes beretninger — til at stå og falde 
med hans egen troværdighed. 

Denne svækkes af, at han mest beskæf- 

tiger sig med observationer, der er langt 
væk i tid og sted, selv om der foreligger 
et dansk materiale. 

Og da han tager et konkret eksempel 
fra Valensoleplateauet i Frankrig fra 1965, 
hvor en fransk bonde så to væsner ved et 
landet UFO, skaber han dyb mistillid til sin 
troværdighed. 

Han forklarer, at det er et drømmesyn: 
Nogle år forinden ville den franske regering 
begrænse bøndernes vinproduktion ved at 
oprykke deres vinstokke. Det truede bønder¬ 
nes livsform. Derfor ser denne bonde år sene¬ 
re to små væsner, der rykker hans laven¬ 
delplanter op. 

»Det sociale revolteringsmønster er så at 
sige kommet til at ligge gemt i en ufo- 
naut-episode — på det ubevidste plan«, 
skriver han. 


Vidnets forklaring 

Det drejer sig om bonden Maurice Masses 
observation den 1. juni 1965. Skjelborgs ven 
sion står i misforhold til vidnets forklaring 
i Jean-Claude Bourret bog »La Nouvelle Va- 
gue des Soucoupes Volantes«. 

Ifølge denne og andre kilder opdagede 
Masse en tidlig morgen, at et eller andet 
var landet i hans lavendelmark. Han troede, 
det var en helikopter. Rasende gik han ned 
for at skælde piloten bælgen fuld. 

Da han kom nærmere, så han to drenge 
på ca. otte år ved maskinen. Da han var en 
halv snes meter fra dem, blev han klar over, 
at det ikke var børn. Den ene rettede et 
blyantlignende intrument mod ham. Masse 
blev lammet i nogle minutter. 

Et øjeblik efter »svævede« de to op i 
maskinen og fløj bort. 

I Frankrig, hvor man tager mere alvorligt 
på problemet end her, blev Maurice Masse 
forhørt af gendarmeriet og en dommer. Hans 
familie og venner blev udspurgt om hans 
troværdighed. Den prøve klarede bonden 
med flyvende faner. 

En fortvivlet fransk politimand sukkede: 
— Jeg tror ikke, Masse lyver. Jeg tror hel¬ 
ler ikke, det kan være sket. Jeg ved ikke, 
hvad jeg skal tro. 

Derimod troede politiet på den cirkel på 


fire-fem meter med afsvedne lavendelplanter, 
som UFO’et havde efterladt i marken. 

Tilfældet forekommer lidt for konkret til, 
at det kun er fremkaldet af bondens under¬ 
bevidsthed. 

Der er en kuriøs efterskrift: Da balladen 
om observationen var døet hen, fik Masse 
besøg af den franske ufolog Aimé Michel. 
Da han havde krudsforhørt Masse og opgivet 
at få mere ud af ham, viste han ham et 
foto af en model af et UFO, som politi¬ 
manden Lonnie Zamorra så flyve op fra 
jorden i Socorro, USA, den 24. april 1964. 

— Det havde en fantastisk virkning, skri¬ 
ver Michel. Hr. Masse gav et gisp, som havde 
han set sin egen død. Først troede han, 
en eller anden havde fotograferet »hans« 
UFO. Da han hørte at dette objekt var set 
af en amerikansk politimand, sagde han lettet: 
— Så kan I da se, at jeg hverken drømmer 
eller er gal. 


Mishandling af 
humanoiderne 

Andre kilder bliver også mishandlet. Om bog¬ 
en »The Humanoids«, en samling UFO- og 
især ufonautrapporter fra hele verden op til 
1966 skriver Skjelborg: — Det fremgår ikke 
direkte af bogens tekst, men dens hensigt 
har formentlig været bl.a. at finde frem til 
en ufologisk idealtype af en ufonaut, en så¬ 
kaldt »humanoid«. Bogen fremlægger i øvrigt 
et vigtigt referencemateriale og når efter flere 
krumspring frem til den slutning, at der 
mere synes at ligge dæmonologiske end 
interplanetariske kræfter bag ufonauternes 
mystiske optræden på den jordiske scene. 

Det er lodret nonsens. Hvilket jeg tør sige 
med en vis autoritet, da jeg ikke kun har 
læst bogen, men også oversat den. Den hal¬ 
ve snes bidragydere har hver sin holdning 
til problemet, og der gøres hverken forsøg 
på at finde en » typisk« ufonaut eller drage 
nogen fælles slutning om, hvad der ligger 
bag fænomenet. 

Så sidder man med en ubehagelig for¬ 
nemmelse af, at Skjelborg ved at behandle 
hele kildematerialet på samme måde kan nå 
et hvilket som helst resultat, han ønsker. 
Metoden er bare ikke videnskabelig. 

Ikke desto mindre er det godt, at en folke¬ 
mindeforsker har taget problemet op under 
sin faglige synsvinkel, — og at Berlingske 
Forlag har udgivet bogen. Skjelborgs hypo¬ 
tese er lige så seriøs som mange andre og 
kan måske forklare en del af UFO-fænome- 
net. 

Bogen bliver næppe bestseller herhjemme, 
selv om den vil vække raseriudbrud i nogle 
ufolog-kredse. Men da der også ventes ud¬ 
gaver på svensk, tysk og engelsk, kan Skjel- 
borg være sikker på et solidt salg. 

»På sporet af ufonauten « 
af Åge Ski et borg. 

Berlingske Leksikon Bibliotek, 
288 sider, 95 kr. 

Per Borgaard 



Mindretalsudtalelse 

Som omtalt i lederen til dette nummer 
af UFO-NYT var et af de punkter, der 
blev behandlet på SUFOIs ordinære re¬ 
præsentantskabsmøde i marts, skriftli¬ 
ge rapportaftaler imellem SUFOI, FU¬ 
FOS og IGAP. 

Selv havde jeg været stærkt engageret 
i de forhandlinger, der førte frem til 
de omtalte rapportaftaler, og efter min 
mening kunne disse aftaler sikre tre 
væsentlige forhold i den danske ufo¬ 
forskning: 

1) At alle danske rapporter blev op¬ 
taget på samme rapportskema. 

2) At alle danske rapporter blev sam¬ 
let og databehandlet et enkelt sted. 

3) At alle danske ufo-forskere fik ad¬ 
gang til at udføre seriøse forsk¬ 
ningsprojekter med samtlige dan¬ 
ske ufo-rapporter som basis. 

Som nævnt i lederen blev disse rapport¬ 
aftaler nedstemt af et flertal i SUFOIs 
repræsentantskab. 

Jeg vil gerne pointere, at jeg tager 
kraftigt afstand fra denne holdning i 
SUFOIs repræsentantskab, og jeg fin¬ 
der det yderst betænkeligt, at aftalerne 
i den foreliggende form blev nedstemt. 
Jeg håber, at det fremover vil lykkes for 
organisationerne at få skriftlige aftaler 
i stand på dette centrale område af den 
danske ufo-forskning, men jeg er alvor¬ 
lig bange for, at det, på trods af sam¬ 
arbejdsvilje fra FUFOS’ og IGAPs side, 
vil blive meget vanskeligt med den nu¬ 
værende holdning i SUFOIs repræsen¬ 
tantskab. 

Dette er naturligvis min personlige me¬ 
ning og kan ikke tages som udtryk 
for SUFOIs holdning. 

Per Andersen 

De fire 
Mars-zoner 

Sovjetiske forskere har opstillet en 
model af sneformationerne på pla¬ 
neten Mars og er kommet til det re¬ 
sultat, at sneen er af forskellig ke¬ 
misk sammensætning. Mellem pla¬ 
netens ækvator og polerne er der 
fire zoner. I den ene består sneen 
af frosset vand og i de andre af 
vand blandet med kuldioxid samt 
af ren kuldioxid, »tøris«. 

(APN) 

